text:
Description
Mu nteruro imwe, ibi nibyo abafatanyije kwiga bagamije. Gahunda
y’abafatanyije kwiga iteguwe mu rwego rwo gufasha abantu gushimangira
ukugendana kwabo na Yesu—biga uburyo bwo kubaho ubuzima bwa gikristo
bushimishije kandi bukwiriye. Hibandwa cyane ku ishirwa mu bikorwa, ariko
hari no kwiga ibintu byinshi bikorerwa icyarimwe.
Gahunda y’abafatanyije kwiga ikubiyemo ibice icumi kandi ahantu hose
imara hagati y’ibyumweru icumi kugeza kuri cumin a bitatu. Ntawashidikanya
ko ari gahunda ndende kandi iremereye. Isaba umwanya ndetse no gukora
cyane, ariko mu byukuri bibaba bikwiriye!
Ibice bigize igitabo bigomba kwigwa kandi bikarangira muri buri
cyumweru, kandi buri gice kirangirana no guhura n’uwo “mwigana” buri
cyumweru. At your meeting, you and your partner will discuss and develop the
concepts studied that week Mu muhuro wanyu, wowe n’uwo mwigana
muraganira kandi mukanagura ingingo zizweho mur’ icyo cyumweru.
Gahunda y’abafatanyije kwiga iteguwe mu rwego rwo kugutegura
gufasha undi muntu kwiga ibyo bice nyuma yo gusoza gahunda. Nizera ko buri
gice kiza kuba gishimishije kandi gisanishwa n’ibintu wunva neza ku buryo ugira
umwete wo gusangiza undi mu kristo uko utera imbere muri buri somo.
L’expédition en dehors des États-Unis variera. Veuillez nous appeler ou nous envoyer un courriel pour les frais d’expédition.
Shipping outside of the United States will vary. Please call or email us for shipping costs.
Usafirishaji nje ya Merika utatofautiana. Tafadhali piga simu au tutumie barua pepe kwa gharama ya usafirishaji.
Comments
There are no comments yet.


c: text/html

text:
Hari ubwo abantu baba baziranye cyangwa ari inshuti, umubano wabo ukagenda ukura kugeza n’aho undi amukunda ndetse akumva babana mu rukundo iteka.
Hari ubwo uba wifuza ko umuntu akubera umukunzi ariko ntusobanukirwe neza ibiri kukubaho. IGIHE yifashishije urubuga Independent yabateguriye ibimenyetso byerekana ko ushobora kuba wakunze.
Umuhanga amaso cyane
Ikimenyetso nyamukuru kizakwereka ko wakunze umuntu ni ukumuhanga amaso, aho usanga niba muri kumwe ukomeza kumwitegereza ijisho ritamuvaho.
Abahanga mu bijyanye n’urukundo, bavuga ko iyo uri kumwitegereza gutya uba ubona uburyo ari mwiza ndetse utekereza n’ejo hazaza hanyu kuko uba wumva mwabana ubuzira herezo.
Utangira kwica gahunda zawe
Iyo wakunze umuntu uba wumva mwahorana, igihe cyose akubwiye ngo mubonane uhita wemera rimwe na rimwe utarebye no kuri gahunda wari ufite. Iyo mwabonanye ntabwo uba ushaka ko mwatandukana. Hari aho binakwicira indi mirimo wari ufite.
Uwo muntu nta kintu kibi akora
Iyo wakunze umuntu uba wirebera ubwiza ndetse n’ibindi bintu byiza akora. Akenshi iyo wakunze umuntu bya nyabyo ntushobora kubona ko hari ikibi akora, ibyo akoze byose uba ubona ari byiza. Ni ha handi n’iyo yakambara imyenda idashamaje kuri wowe ubabona ari myiza cyane.
Ibihe birihuta iyo muri kumwe
Iyo wakunze umuntu murabonana ukabona amasaha ahise ashira, ibi biterwa no kuba uba wumva umwishimiye cyane udashaka kumuva iruhande. Urukundo umukunda nirwo rutuma wumva mwahorana nta kabuza ibihe bizihuta kuko wumva udashaka ko mutandukana
Uba wumva wamusoma
Ikimenyetso simusiga kizakwereka ko wakunze umuntu ni uko uzifuza kuba wamukoraho no kumusoma, ibi uzabyifuza kuko umufitiye amarangamutima menshi wumva wifuza ko yarenga ubucuti busanzwe mufitanye.
Uhora umutekereza
Iyo wakunze umuntu bikomeye ahora mu bitekerezo byawe, uba umwibazaho byinshi, wibaza uko yiriwe n’uko amerewe, iki ni ikimenyetso cy’uko wakunze kuko uba uziranye na benshi iyo hari uguhoramo ni uko aba asobanuye byinshi kuri wowe.
Uhora ushaka icya munezeza
Iyo ukunda umuntu uhora uhangiyikishijwe n’icyamushimisha kuko uba wumva niba yishimye nawe wishima, bituma uhora umwifuriza umunezero udashira.
Ubonye ufite umuntu w’inshuti cyangwa muziranye ufiteho aya marangamutima, umenye ko wamukunze kandi wifuza ko yakubera umukunzi.

robotstxt: allowed

filter: keep


text:
Ngoma: Umushinga “Hinga Weze” washimiwe umuvuduko uzanye mu buhinzi
Yanditswe na NTAWITONDA JEAN CLAUDE
Ubuyobozi bw’Akarere ka Ngoma bwashimiye Umuryango utegamiye kuri Leta ugamije kwagura imipaka mu buhinzi (Creating New Frontiers in Agriculture/ CNFA) ku muvuduko utangiranye mu guhindura imibereho n’ubuzima bw’abaturage binyuze mu mushinga wiswe “Hinga Weze”.
Uyu mushinga watangijwe ku bufatanye n’Ikigo k’Igihugu gishinzwe guteza imbere Ubuhinzi n’Ubworozi (RAB) n’Umuryango w’Abanyamerika ufasha mu bikorwa by’Iterambere (USAID) ukaba wibanda ku buhinzi no kunoza imirire.
Mu gusoza imurikabikorwa ryamaze iminsi 3, guhera ku wa 20 kugeza ku wa 22 Werurwe 2018, Umuyobozi w’Akarere ka Ngoma Nambaje Aphrodice yavuze ko Umushinga ‘Hinga Weze’ wagaragaje ko uzanye impinduka mu buhinzi mu kongera umusaruro no kuwutunganya ngo utunge abahinzi ndetse basagurire isoko ibifite ubuziranenge.
Yagize ati: “Hinga Weze ni umushinga wigisha abahinzi uburyo bwo guhinga kijyambere, kubika umusaruro no gutegura amafunguro mu kwirinda imirire mibi. Abawutangije mwarakoze cyane gutangiza ubu buryo, turabishimiye muzakomeze mukorane neza n’abaturage bacu.”
Abaturage bashimye uyu mushinga wabazaniye ikoranabuhanga mu buhinzi, ukabahuza n’abacuruzi b’inyongeramusaruro bizewe ndetse ukaba ukomeje no kubahugura ku mirire myiza.
Uwizeye Olivier, umuhinzi w’inyanya mu murenge wa Kazo, yagize ati: “Uyu mushinga wanyunguye kumenya ko hari imiti dukoresha yavuye ku isoko tugomba kureka tukamenya imishya ijyanye n’igihe. Ngiye gushyira mu bikorwa inama bangiriye kugira ngo sinzongere kugura imiti itakemewe.”
Twishime Jean de Dieu ukora ubuhinzi bw’ibigori yongeyeho ati: “Nungutse ko imiti nka ‘Kiyoda’ na ‘Rokete’ zacitse kuko zigira ingaruka ku muntu uriye ibiribwa zateweho. Banatweretse imiti myiza bazanye mu Rwanda idufasha kongera umusaruro, n’ibikoresho twawuhunikamo ugahora wujuje ubuziranenge.”
Umuyobozi w’Umushinga ‘Hinga Weze’ Daniel Gies, yashimiye imikoranire myiza bafitanye n’Akarere ka Ngoma kimwe n’utundi turere 9 uyu mushinga washowemo asaga miliyari 27 na miliyoni 710 (miliyoni 32.6 z’amadolari ya Amerika), watangirijwemo guhera mu mwaka 2017.
Yagize ati: “Twishimiye ko tubafasha kwesa imihigo natwe bakatworohereza mu nshingano dufite zo kwigisha no gukenura binyuze mu buhinzi. Twashoye mu buhinzi ariko turanigisha abaturage uburyo bwo kurya indyo yuzuye mu kugabanya imirire mibi no kugwingira kw’abana bari munsi y’imyaka itanu.”
Yakomeje ashimira Guverinoma y’u Rwanda yabagiriye ikizere cyo kugira uruhare mu kugabanya imirire mibi no kugwingira mu turere tukigaragaramo imibare iri hejuru y’abakigaragaraho imirire mibi.


text:
Rubavu: Bakoze igitaramo cyo gushimira Leta yashyizeho ishuri rya muzika
Yanditswe na admin
Abanyeshuri uyu mwaka barimo gusoza kwiga ibijyanye n’umuziki ku ishuri ry’ubugeni n’ubuhanzi ku Nyundo mu Karere ka Rubavu ku ya 13 Ugushyingo 2017 mu iseminari nto yo ku Nyundo bakoze igitaramo cyo gushimira Leta yashyizeho iryo shuri ryabafashije kwiga umuziki n’abandi bose babafashije mu myigire yabo.
Mbere y’uko igitaramo kiba uwitwa Ndayishimiye Rachel umwe mu bigaga muri iryo shuri ibijyanye n’umuziki yatangarije Imvaho Nshya ko imyaka itatu bize kuri iryo shuri bungutse byinshi akaba ari yo mpamvu biyemeje gukora icyo gitaramo cyabaye.
Ati “Ni igitaramo cyo gushimira Leta yashyizeho ishuri ryacu ryo kwiga umuziki, byaduhesheje amahirwe akomeye none tumaze kuhakura ubumenyi. Ni ibintu twishimira kuko byatangiye kudutunga kandi ni umwuga twahisemo uzadutunga ubuzima bwacu bwose”.
Abakoze igitaramo ni abanyeshuri 24 barimo gusoza amasomo uyu mwaka muri iryo shuri gusa umwaka wabanje hari harasoje amasomo abandi 29.
Ishuri rya muzika ryo ku Nyundo rimaze imyaka ine ritangiye. Abanyeshuri biga muri iryo shuri kubera ubuhanga bwabo mu muziki bakunda kwifashishwa mu bitaramo bikomeye binyuranye aho baba bunganira abandi bahanzi mu buryo bw’amajwi.
IYAREMYE YVES


text:
Monthly Archives: November 2015
Umwicanyi Ambroise Ruboneza, umuhanga mugukubita ifuni azize abaturage bahunze igihugu kubera ubuhanuzi bw’intambara akaba yarananiwe kubahumuriza!!!
Amakuru aturuka mu Rwagasabo agera ku kinyamakuru inyange News aravuga ko uwaruhagarariye akarere ka Gatsibo mu ntara y’uburasira zuba Ruboneza Ambroise, aravuga yuko uwo Maire yabaye uwanyuma mu mihigo ya karere ka Gatsibo muri ya mihigo bajya bahigira imbere y’umutegetsi mukuru ari we umwakagara.Kubera kunanirwa gukorera abaturage byatumye bamweguza.
Amadini(2) y’Abanyamerica asengera mu murwa wa Kigali(Yerusalem) bakoresha imbaraga z’umwijima,kandi abazava mur’iryo dini bakagenda bavugavuga bazatezwa imbaraga z’umwijima!!!
30th Nov.2015 Njyanwa mu iyerekwa,mbona ndi ahantu harumugisha mwinshi ariko inkozi zibibi mbona zishaka gufata uwo mugisha ngo zibe ari zo ziwugena.Maze kureba no kwitegereza uko umugisha wanjye ugana mbona nimwinshi cyane mpitamo guhangana nizo nkozi zikibi kugeza nzinesheje.
Nuko ijambo ry’Uwiteka rinzaho maze rirambwira riti,mwana w’umuntu,dore Uwiteka aguhaye umugisha ariko inkozi zikibi zirashaka kuwuburizamo nuko rero senga Uwiteka Imana kugirango akurwanirire bityo ubashe kuba umunyamugisha uko niko Uwiteka avuga.
LT.IVAN Cyomoro Uwiteka amwubikiye imbehe!!!
28th Nov,2015njwanwa mu iyerekwa mbona njwanywe ku ishuli nizeho amashuli abanza(Primary)nuko ngeze imbere gatoya mpura n’umukobwa twiganaga witaby’Imana mbona antegereje ngo anyakire kuri iryo shuli.Mbona anatwite indakuru yenda kuvuka,imbere yanjye gatoya hari abandi bantu nta menye nabo bari bagiye kuri iryo shuli ryo kwigisha abatutsi kubaha Imana kugirango bamenye yuko ishobora byose.
BRUXELLES: TUMENYE BAMWE MU BAMANEKO BA DMI, BADATUMA IMPUNZI ZIHUMEKA MU GIHUGU CY’UBUBILIGI NO HAFI YABWO.
Intambara ya lll y’Isi yose,ishobora gutangizwa n’umugabane w’Asia.
Turkiya ishaka kworosha ibintu n’Uburusiya


text:
Ujya ukunda kubura aho washyize udukoresho twawe kuko tutabitse hamwe? Wenda ujya ubura aho warambitse ikaramu yawe cyangwa ibindi bikoresho by’isuku nk’uburoso bw’amenyo n’ibindi? Reka twige gukora agakoresho tuzajya tubikamo ibyo bikoresho, kugira ngo tubibike kandi neza.
IBIKORESHO: Akajerekani, impapuro, umukasi, icyuma, kore, umuyenzi cyangwa shikarete,
- Fata akajerekani gashaje, ukoze neza. Kagabanyemo kabiri, uhereye ku mukondo, igice cyo hasi gisigare ari cyo kigufi.
- Kata uhereye ku mukondo, uhace umurongo uvunaguye kugeza uzengurutse akajerekani kose.
- Fata urupapuro rufite ibara ushaka cyangwa ushushanye icyo ushaka, maze uzengurutse kuri ka kajerekani, urufatishe shikarete cyangwa imiyenzi.
- Shyiramo utuntu twawe wateganyije gushyiramo, maze utereke ahantu heza.


text:
Yanditswe na Uwambayinema Marie Jeanne
Nyuma y’uko bahawe iminsi yo gukoreraho mu rwego rwo kwirinda ikwirakwizwa rya covid -19 ,bamwe mu bacuruza imbuto n’imboga mu isoko rya Muhanga bahisemo kujya bafatanya ikibanza mu rwego rwo kugira ngo bacuruze buri munsi ibicuruzwa byabo bye kuhahombera kuko ngo ibyinshi usanga bipfa vuba.
Umwe mu bacuruza inyanya muri iri soko utarashatse kugaragaza amazina ye avuga ko ubusanzwe iyo uranguye inyanya harimo izibora cyangwa zikameneka, bityo ngo nta kuntu wasiba umunsi umwe nugaruka uzasange zikiriho ari nayo mpamvu bafatanya ibibanza na bagenzi babo umwe yaba afite inyanya undi agashyiraho izindi mboga ariko bose bagakora ntawe uhahombeye.
Agira ati « niba uyu munsi iki gihande cyakoze ikindi ntigikora birasimburana twe rero ubwo ushaka aho wihengeka kwa mugenzi wawe wakoze nawe ejo akazakwishyura gutyo gutyo ,kuko rwose abantu ducuruza inyanya zirabora cyangwa zikameneka wazagaruka zarangiritse zose.»
Iki kibazo kandi kinafitwe na bamwe mu bacuruza imbuto nabo bavuga ko usanga zipfa bakahahombera.Cyakora ngo abafite ibibanza bibiri bitandukanye bo biraborohera kuko bituma bacuruza buri munsi abatabifite nabo bagashaka aho bihengeka.
Ku rundi ruhande ariko ubuyobozi bw’isoko rya Muhanga bwo ntibwemeranywa n’aba bacuruzi mu buryo bwo gufatanya ibibanza ngo kuko ngo hari ibindi bibanza biri mu isoko mu gice cya ruguru bakabaye bakoreramo ariko ngo bo bakaba baranze kubijyamo.
Rukazabyuma Emile umuyobozi w’iri soko avuga ko ubu buryo bwo gufatanya ibibanza buteza akajagari bikaba byanatuma abantu banduzanya kuko umubare w’abacuruza n’abagura uba wabaye mwinshi bakabyigana kandi ngo ari byo birindaga .
Agira ati « naraye mbimenye ko mu mbuto no mboga harimo akajagari ko gufatanya ibibanza kandi nibyo twirindaga kuko ikibanza kiba ari gito ku bantu babiri ,icyakora dufite ibindi bibanza 22 byasagutse kubyahawe abacururizaga mu muhanda twabasabye kuba ari byo bakoreramo indi minsi batemerewe gukorera muri bya bibanza bindi igihe igice cyabo kitakoze ariko banga kubijyamo ngo nta bakiriya bahagera ngo ni kure».
Byagumuye n’abacuruza ibindi basaba ko nabo bakwemererwa gufatanya ibibanza
Nk’uko bitangazwa n’abacuruza imboga n’imbuto ngo bahisemo kwiyeranja muri ubu buryo kuko bari babonye abacuruza inyama n’isombe bemerewe gukora buri munsi ngo ibicuruzwa byabo bikangirika bo babisabye ntibyemerwa niko guhita baikora muri ubu buryo.
Umuyobozi w’isoko rya Muhanga akomeza avuga ko ibi byatumye yirirwa ahamagarwa n’abandi bacuruza ibindi bintu nabo bamusaba kubareka bagafatanya ibibanza nk’uko n’aba babikora ari nayo mpamvu avuga ko birimo guteza akajagari.
Agira ati « mbere y’uko isoko ryongera gukora twabanj gukorana inama komite iyobora isoko , abayobora amazone mu isoko , abayobozi b’umurenge ndetse n’akarere twemeranywa ku mikorere uburyo ibibanza bihabwa numero hamwe hakaba A ahandi B ,bamwe bagakora uyu munsi abandi ejo kugira ngo tugabanye umubare w’abantu mu isoko ,ibi rero byazanwe na bariya kuko bo bari baramenyereye gucuruza bui munsi bakumva batasiba none bitangiye gutuma n’abandi bashaka gukora nkabo».
Akomeza agira ati « byazamutse aho abantu bacuruza amafi n’isambaza basibye umunsi umwe bagaruka bagasanga byapfuye babitweretse nk’abayobora isoko dusanga bakoze buri munsi ntacyo byakwica kuko n’ubundi si benshi ni babiri gusa ,tubemereye niko n’abacuruza imboga basakuje kandi bo ni benshi ».
Uyu muyobozi w’isoko avuga ko iki kibazo nawe amaze kukimenya ngo yakigejeje ku bayobozi b’umurenge ngo bakaba biteganijwe ko bazahura bitarenze kuwa kabiri w’icyi cyumweru bagakorana inama yo kureba ikindi bakora.


text:
Ubwitabire bw’abanyeshuri ntiburagera ku kigero gishimishije -Munyakazi
Yanditswe na MUGISHA BENIGNE
Umunyamabanga wa Leta muri Minisiteri y’Uburezi, ushinzwe amashuri abanza n’ayisumbuye, Isaac Munyakazi, atangaza ko itangira ry’umwaka w’amashuri ryabaye ryiza, ariko ko kugeza ubu ubwitabire butaragera ku kigero gishimishije.
Ibi bitangajwe nyuma y’icyumweru kimwe umwaka w’amashuri utangiye, ariko ngo abanyeshuri bakaba bataragera bose ku mashuri, kimwe mu biteye impungenge, ariko ubuyobozi bw’Inzego z’ibanze bukaba busabwa gukurikirana iki kibazo bakamenya impamvu abana batajya kwiga.
Yagize ati “Tumaze iminsi mu turere tugenzura ubwitabire bw’abanyeshuri muri iki gihe k’itangira ry’igihembwe cya mbere, ariko twasanze budashimishije, abanyeshuri ntibaraza bose. Mu mikoranire myiza n’inzego z’ubuyobozi bw’ibanze twasabye ko bakurikirana bakamenya impamvu z’iki kibazo.”
Munyakazi atunga urutoki ababyeyi ko ari bo batiza umurindi abana babo mu gukerererwa, akaba ari bo ba nyirabayazana b’iki kibazo.
Ati “Ababyeyi ni bo bagira uruhare mu ikerererwa ry’abanyeshuri ku ishuri, bumva ko ariho amashuri agitangira, bakavuga ko bazaba babohereza, ariko mu by’ukuri ni amakosa kuko umwana yagombye kuba ari mu ishuri ku munsi wa mbere w’itangira ry’amashuri.”
Yavuze ko hari abandi bari bahuye n’ikibazo cyo kutabona imyanya bahawe ku batsinze ibizamini bya Leta, ariko ngo kuva kuri uyu wa mbere baratangira kujya ku ishuri koko bamaze guhabwa ibigo, bakaba bagomba kwihutira kujya ku mashuri badatinze.
Gusa bamwe mu babyeyi ntibemeranywa na Minisiteri y’Uburezi ivuga ko ari bo batinza abana kujya ku ishuri, ahubwo ngo abana bamwe ntibabasha kujya kwiga ku gihe kuko baba batarabona ibikoresho by’ishuri.
Umulisa Josephine avuga ko amashuri yatangiye mu gihe gikurikiranye neza n’iminsi mikuru isoza umwaka kongeraho ko hari mu matariki atari meza, aho abantu benshi baba bahugiye muri rwinshi mu ntangiriro z’umwaka.
Ati “Birashoboka ko hari bamwe batinze kohereza abana ku ishuri bitewe n’ubukene bw’intangiriro z’umwaka, ariko sinavuga ko twese twari dufite impamvu zimwe, birashoboka ko hari n’abagomesheje abana cyangwa ntibabahe ibikoresho ku gihe kandi batabibuze”.
Kuri iki kibazo cy’ubwitabire budashimishije mu itangira ry’umwaka w’amashuri, Umunyamabanga wa Leta avuga ko kirimo gushakirwa igisubizo, ku buryo mu minsi mike iri imbere ubwitabire buza kuba bwazamutse ku kigero gishimishije.


text:
1. Abantu bafite isura nziza bunguka byinshi mu buzima bwabo.
Muri rusange ngo abagabo bafite igihagararo, isura nziza cyangwa bafite ’Housing’ ikeye bagira amahirwe yo kunguka inshuro 9% kuruta abadasa neza, ku bagore ho rero ngo ikinyuranyo ni 4%
2. Abantu bafite ubwenge karemano kandi bwinshi.
Birashoboka cyane rwose ko waba utari mwiza cyangwa utabereye ijisho habe namba, ariko waba uri umuhanga mu ishuli, mu kazi cyangwa ahandi bikakongerera amahirwe 20% yo gukira ugereranyije n’umuntu ufite ubwenge buri munsi y’ubwawe
3. Gukundwa cyangwa kumenyekana ukiri mu kigero cy’Ubugimbi
Waba waragize inshuti nyinshi mu gihe cy’ubugimbi (Ubwangavu) ? Warakunzwe cyane bitavugwa ? Itegure rero ko umushahara wawe uzarenga ukenewe ugakira kakahava rwose !
4. Kuba muremure ni ingirakamaro
Abantu barebare ngo bagira umushahara mwiza burya ; iyo wiyongereye ho sentimetero 1 umushahara wawe nawo wiyongeraho 1% (ku bagore) naho abagabo bo umushahara wabo wiyongeraho 1,5%.
5. Kugira Urugo
Burya ngo abantu bashatse baba abakire cyane kurusha ingaragu cyangwa abatandukanye (les divorcés), Ubuzima burahenda cyane iyo umuntu aba wenyine naho iyo umuntu yatandukanye n’uwo babanaga ngo agenda arushaho gutindahara.
6. Gusoma ku gatama
Ngo abagabo banywa ku bisindisha rimwe na rimwe bunguka cyangwa bafite amahirwe angana na 21% kurusha abatanywa, ku bagore bo ngo ni 8%, ibi nta kindi kibitera uretse ko ngo iyo bagiye mu kabari baranywa, bakarya bagasabana ugasanga batangiye kugabirana inka, imodoka, ibibanza n’ibindi.
7. Ongera nanone ugabanye ibiro byawe umunsi ku munsi.
Ngo iyo umuntu arushaho kwiyongera mu mu byibuho, umushahara we urushaho kugabanyuka bikabije, bivugwa kandi ko iyo ‘Indice de Masse Corporelle’ y’umuntu yiyongereye ubukire bwe bugabanukaho 8%.
8. Jya mu ishuli uminuze, Diplôme ikingura imiryango !
Ibi byo ndakeka ko nta gitangaje kirimo kuko muri iyi minsi umurage umubyeyi asigaye aha umwana we ari ukwiga kugirango azabone Diplôme ! Ubumenyi buhagije cyangwa kugira Diplôme ishimishije bifungurira umuntu kugira ubutunzi butagira ingano no gufungurirwa imiryango ahantu hatandunye, mu nganda, muri politiki, n’ahandi hatandukanye.
9. Shora imari mu bikorwa by’ubwubatsi ukiri muto.
Ngo umuntu ushoboye ka wigondera inzu akayubaka akiri muto aba afite amahirwe yo kuzaba umukire kakahava, kandi ni mu gihe koko hehe no gutira inzu, gukodesha, cyangwa kuba munzu y’akazi kuko burya iyo uba mu by’abandi ubukire buza butinze.
10. Uramenye rekera aho kunywa itabi !
Uretse no kuba byangiza ubuzima bitavugwa ngo kunywa itabi bishegesha Konti z’abarinywa kakahava, Umuntu utanywa itabi umushara we uruta ho 50% ku w’umuntu urinywa.
11. Waba se ufite umuryango ukize ? Bimwe bita ’Merci papa, merci maman.’
Kuvukira mu muryango ukize cyangwa wifashije burya ngo birafasha cyane, kuko ababyeyi bagira uruhare rungana 36% mu gutuma abana babo bakira cyangwa batindahara, icyongeyeho kandi uzasanga 54% by’abana bakomoka muryango ikize aribo bafite Diplôme za Kaminuza ndetse uko bwije n’uko bukeye imitungo yabo ikagenda irushaho gutumbagira ikagera mu bushorishori, bantu rero mufite imiryango y’abaherwe namwe mujye mukora mutikoresheje nigeze kumva bavuga ko ubukire bw’ababyeyi atabwishinga iminsi yose.
Video Abakobwa Beza
Ibintu 11 byakongerera amahirwe yo kuba wahinduka Umukire
1. Abantu bafite isura nziza bunguka byinshi mu buzima bwabo.
Labels: imibereho


text:
YASUWE 92
Inzu zubakiwe abacitse ku icumu rya Jenoside yakorewe Abatutsi muri Mata 1994, mu karere ka Rubavu, Umurenge wa Rugerero, Akagari ka Muhira ho mu mudugudu wa Gatebe II, abazitujwemo bavuga ko zigiye kubagwaho zitamaze kabiri. Ubuyobozi bw’Akarere bukavuga ko iki kibazo bukizi ndetse bugiye kugikemura mu minsi mike.
Iki kibazo aba bagenerwabikorwa ba FARG bakivuzeho kenshi kiburirwa igisubizo, dore ko nkuko babitangarije rwandanews24 izi nzu kuva bazihabwa uko imvura iguye, ziva ukagira ngo wugamye hanze ariko iki kibazo kikaba kitarabonerwa igisubizo.
Basesayose Oreste yagize ati “Ndashimira Igihugu cyantuje ntaragiraga aho kuba, ariko inzu ndimo ninko hanze kuko irava cyane, ibyumba byose no muri Sallon harava, ndetse hatangiye kuva tugituzwa aha kuko uwo munsi imvura yaraguye ukagira ngo ni hanze, ndetse nabibwiraga ubuyozi bw’akagari nabwo bugatanga raporo.”
Iyo imvura iguye mu ijoro twese n’abana turabyuka tugashaka inguni duhagararamo itava tukugama, ubwo iyo iguye twasinziriye dukanguka imyenda yanyagiwe, twebwe turifuza ko akarere kadufasha kagasanura ahava hose, nimba ari n’ahakeneye amabati mashya agashyirwaho.
Umuhire Therese, ukuriye aba bagenerwabikorwa ba FARG batujwe muri uyu mudugudu yagize ati “Nk’abatujwe muri uyu mudugudu dufite ikibazo cy’ingutu cyo kuvirwa, imvura iyo iguye ugira ngo ni hanze, noneho na buryo ki amazi yashyizwe mu nzu ntibusobanutse kuko umuntu iyo yogeje ibintu muri ravabo, cyangwa agafungura amazi, amazi n’umwanda wose bisohokera mu nzu zo hasi kuber ko wagira ngo amatiyo yarapfumutse.”
Kuva twatuzwa muri izi nzu twaratabaje cyane ndetse inzego zirimo akarere twazigejejeho ibibazo byacu birimo kuvirwa cyane kugeza ubwo amazi ava mu nzu zo hejuru agahingukira mu misingi z’inzu, bituma tugira amacyenga ko inzu zatugwaho tutabaye maso, turifuza ko amazu yasanurwa kuko burigihe uko imvura iguye twese turabyuka ngo tutanyagirwa.
Ikibazo kindi dufite n’icy’amazi ahenze cyane kuko twahawe ubwiherero bwo mu nzu ariko nta mazi yo mu bigega dufite kuburyo kuyishyura biduhendesha cyane, ndetse murumva ko no kubungabunga isuku yazo bigoye.
Habyarimana Gilbert, Umuyobozi w’karere ka Rubavu yemereye rwandanews24 ko ibi bibazo babizi ndetse ko imirimo yo kubikosora yahise itangira.
Habyarimana Gilbert yagize ati “Mu byukuri ikibazo cyo muri uwo mudugudu w’icyitegererezo wa Muhira turakizi, ndetse nyuma yuko kimenyekanye amazu yose ava yarabaruwe, tuvugana na Rwiyemezamirimo wari yarazubatse dusanga yarakuwe ku rutonde rw’abemerewe kugira indi mirimo bakora. Kuri ubungubu akarere kabanje gucyemura ikibazo cy’mazu ava kugira ngo hakurikiranwe rwiyemezamirimo wakoze iyo mirimo, ndetse ahari ibibazo hose harimo gusanwa kugira ngo abatujwe badakomeza kuvirwa.”
Ku itariki 08 Gashyantare 2021, abatujwe muri uyu mudugudu bazaba bujuje imyaka ibiri bawutujwemo, ukaba utuwemo n’imiryango 24 y’abacitse ku icumu rya jenoside yakorewe Abatutsi muri Mata 1994.
Uyu mudugudu w’icyitegererezo wa Muhira, ku ikubitiro ugiye gutuzwamo indi miryango 120 yari isanzwe ituye mu manegeka mu murenge wa Nyamyumba.


text:
Albert arangwa no kugira umurava, gukora cyane ndetse no kuba rwiyemezamirimo. Kwigenga biri mu miterere ye kuko akunda kurangwa no guharanira kuba umuyobozi mu bihe byose.
Ni wa muntu udapfa kuva ku izima ku bitekerezo bye. Afite ubushobozi buhambaye bwo kwisanisha n’ahantu ageze, kandi ni wa muntu wita cyane ku bantu bari kumwe kandi akabasha kubereka urukundo.
Hari bamwe mu bantu babaye ibyamamare ku isi bitwa ba Albert harimo nka Albert Camus umwanditsi w’ibitabo wanditse nka Le Malentendu na La Pesta, hari kandi igikomangoma cyo muri Monaco Albert de Mun.
Undi muntu wamenyekanye witwaga iri zina ni umuhanga mu bugenge Albert Einstein n’abandi.


text:
YASUWE 32
Umusore uwitwa HABANABAKIZE Joram, w’imyaka 27 yafatiwe mu murenge wa Cyanzarwe ho mu karere ka Rubavu arimo gutanga amashanyarazi mu baturage yiyita umukozi w’ikigo cy’igihugu gishinzwe ingu REG, aho yafashwe yatangiye kumanika insinga z’amashanyarazi.
Umunyamabanga nshingwabikorwa w’umurenge wa Cyanzarwe, Kazendebe Heritier yemeje aya makuru avuga ko yafashwe yatangiye kumanika insinga ku mapoto, ashimira abaturage ko batanze amakuru ku gihe.
Ati “Twamufashe uyu munsi biturutse ku makuru abaturage batanze, bavuga ko yaje yiyita umukozi wa REG akabatuma insinga akabaha umuriro kuri km 3.”
Yaje yitwaje ibikoresho bya REG, twamufashe yaje n’ibikoresho tubaza umuyobozi wa REG atubwira ko atamuzi, bari barangije kumuha ibihumbi 20 muri 60 yari yabatse andi bakazayamuha nyuma babonye Mubazi (Cash power) ubu twamushyikirije sitasiyo ya RIB Busasamana.
Kazendebe yashoje ashimira abaturage ko bagize amakenga bakamenyesha ubuyobozi kugeza ukekwa afashwe .
Itegeko nº68/2018 ryo ku wa 30/08/2018 riteganya ibyaha n’ibihano muri rusange ingingo ya 279 ivuga ko Kwiha ububasha ku mirimo itari iyawe no kwambara umwambaro utagenewe ugamije kuyobya rubanda Umuntu wese utabigenewe, wivanga mu mirimo y’ubutegetsi ya gisivili cyangwa iya gisirikare cyangwa wiha gukora umwe muri iyo mirimo, wiyita umukozi wa Leta atari we cyangwa wambara ku mugaragaro umwambaro w’ubutegetsi, umwambaro uhuriweho n’abahuje umurimo, urwibutso cyangwa ikimenyetso, agambiriye kuyobya rubanda, aba akoze icyaha.
Iyo abihamijwe n’urukiko, ahanishwa igifungo kitari munsi y’imyaka ibiri (2)ariko kitarenze imyaka itatu (3) n’ihazabu y’amafaranga y’u Rwanda atari munsi y’ibihumbi magana atatu (300.000 FRW)ariko atarenze ibihumbi magana atanu(500.000 FRW).


text:
Gahunda yo kugaburira abana ku mashuri yongereye busabane mu banyeshuri
Yanditswe na admin
Gahunda ya Leta yo kugaburira abana mu mashuri yongereye urukundo n’ubusabane mu banyeshuri, inagabanya ibishuko abana b’abakobwa bahuraga na byo mu nzira bagiye gushaka icyo bafungura.
Ibi ni ibitangazwa n’Uwimbabazi Sylvie, umukozi wa Minisiteri y’Uburezi, ushinzwe gahunda zihuriweho mu burezi mu kiganiro kigufi yagiranye n’Imvaho Nshya.
Yagize ati “Gahunda yo kugaburira abana mu mashuri yongereye ubusabane n’urukundo hagati y’abanyeshuri ubwabo kandi yafashije mu kugabanya ibishuko abana b’abakobwa bahuraga na byo iyo babaga bagiye gushaka icyo barya hanze y’ishuri.”
Yavuze ko iyo abana b’abakobwa bajyaga gushaka uko bigenza mu gihe cya saa sita, ngo ni bwo bahuraga n’abagabo cyangwa abasore babashukisha amandazi n’utundi tuntu turyohera abana, bityo bikazabaviramo ihohoterwa.
Uwimbabazi kandi yavuze ko iyi yagunda yagabanyije umubare w’abana bataga ishuri bitewe n’ubukene bwo kutabona icyo barya mu miryango yabo, bagahitamo kureka ishuri bakajya gukorera amafaranga.
Uyu muyobozi kandi avuga ko iyi gahunda yafashije mu mitsindire y’abanyeshuri, kuko batakiga basinzirizwa n’inzara nk’uko byari bimeze mbere, bityo ngo ikigero cy’imitsindire yabo cyarazamutse.
Ibyo Uwimbabazi avuga bishimangirwa na Ntakirutima André, umuyobozi w’Urwunge rw’amashuri rwa Nyarubaka ruherereye mu Karere ka Kamonyi, wemeza ko gahunda yo kugaburira abana ku mashuri yagize umumaro munini, haba ku ruhande rw’abanyeshuri no ku ruhande rw’abarezi.
Yagize ati “Iyo umwarimu yinjiraga kwigisha agasanga abana benshi batamukurikira ku mpamvu z’inzara yabaga ibasinziriza na we ntiyishimaga, yabonaga ko isomo rye ritagenze neza kuko yashoboraga gusanga mu bana 45 bari imbere ye abamukurikiye batarenze nka 15, kandi buriya umurezi ashimishwa no kubona isomo atanze ryumviswe n’abanyeshuri bose.”
Yavuze ko ibibazo byo gukurikira amasomo inyuma ya saa sita byatumaga abarezi bacika intege yo kwigisha abana bashonje, akenshi bagahindura gahunda bitewe n’imimererwe y’abanyeshuri.
Mukanyandwi Fausta, ni umuyobozi w’Urwunge rw’amashuri rwa Gitarama, ku bijyanye n’umumaro gahunda yo kugaburira abana ku mashuri yazanye, na we yashimangiye ibyo Uwimbabazi yagaragaje, birimo urukundo n’ubusabane hagati y’abanyeshuri, kongera imitsindire y’abanyeshuri no kugabanya umubare w’abata ishuri.
Abayobozi bavuga ko abana bagaburirwa ibiryo binyuranye birimo akawunga, umuceri, rimwe na rimwe ibijumba cyangwa ibirayi bitewe n’ahantu ndetse n’impungure.
Iyi gahunda ariko ikeneye gukomeza gutezwa imbere nk’uko abayobozi b’amashuri babigarukaho kenshi, kugira ngo irusheho gutanga umusaruro urenze uwo itanga ubu.
MUGISHA BENIGNE


text:
Urubyiruko rwabikoze mu rwego rwo kwitegura kwizihiza ku nshuro ya 27 isabukuru yo kwibohora yizihizwa buri tariki ya 04 Nyakanga, hazirikanwa ubutwari bw’izari ingabo za (RPA) ziyemeje guhaguruka zigatabara abahigwaga muri Jenoside yakorewe Abatutsi hakabasha kugira abarokoka.
Urubyiruko rugaragaza ko kwegeranya ubushobozi bwo kuremera no kugabira uwagize uruhare mu kubohora Igihugu ari ukugaragariza ababyiruka ko gushimira ari umuco mwiza cyane cyane iyo ushimira uwagize uruhare mu kugarura amahoro n’ubumwe mu Banyarwanda.
Umuyobozi wungirije w’urubyiruko rw’abakorerabushake mu Karere ka Ruhango, Bashima Hussein, avuga ko urugamba rw’amasasu rwo kubohora Igihugu rwarangiye, ubu hatahiwe urugamba rwo kwiteza imbere.
Bashima avuga ko nta mukuru utagira mukuru we, bivuze ko gufasaha abatishoboye bitanga urugero rwiza ku babyiruka kandi ko gufasha bitagomba ubushobozi buhambaye bw’amafaranga, ahubwo ko n’ibitekerezo biba bikenewe.
Avuga ko gukorera ubushake bitanga isomo ku rubyiruko kugira neza mu gihe kizaza mu bakuru n’abato, no guhuza imbaraga mu gukorera hamwe mu iterambere.
Agira ati “Kora ndebe iruta vuga numve, ubu ni uburyo bwo gutanga umusanzu mu kubaka Igihugu cyacu kuko intambara y’amasasu yararangiye turi kurwana no kongera ibikorwa by’iterambere mu kubaka igihugu, umuturage akamererwa neza. Iyo umuturage afite amata akaba afite ifumbire aba amerewe neza”.
Fulgence Musonera utuye mu Mudugudu wa Gacuriro mu Kagari ka Nyakabungo mu Murenge wa Mwendo mu Karere ka Ruhango wagabiwe inka, yinjiye mu ngabo za RPA mu 1993 anyuze mu gihugu cy’u Burundi, ariko aza gukomeretswa n’ibimanyu by’ibisasu ubu bimwe bikiri mu mubiri we.
Musonera kandi yanahakuye uburwayi buhoraho bw’umusonga ku buryo nibura buri kwezi agomba kujya kwisuzumisha, ibyo bikaba bituma nta kintu abasha kwikorera kuko imbaraga ari nkeya kubera ubwo burwayi ahorana.
Avuga ko ashima urubyiruko rwiyemeje kumugabira inka kuko izamwunganira mu bundi bufasha yahabwaga na Leta bwo kumuvuza, kandi agasaba n’abandi gukomeza inzira yo kugoboka abatishoboye by’umwihariko abagizweho ingaruka na Jenoside yakorewe Abatutsi.
Agira ati “Kubera ubwo burwayi buhoraho nta kintu nabashaga kwikorera, sinaterura akantu karemereye, nta mirimo y’ingufu nakora, ubwo nakoraga utuntu duto dutuma ntateza imbere urugo, nkaba nishimiye kubona iyi nyunganizi y’inka. Niyororoka nanjye nzagabira abandi”.
Umuyobozi w’Akarere ka Ruhango wungirije ushinzwe imibereho myiza, Mukangenzi Alphonsine, avuga ko kuba urubyiruko rwiyemeje kugabira uwagize uruhare mu guhagarika Jenoside ari ukugaragaza ko icyo rwakwiyemeza rwagikora kandi ko rugomba guharanira ibyiza.
Agira ati “Niba hari igihe urubyiruko rwakoreshejwe mu gusenya Igihugu ni ngombwa ko urubyiruko rw’uyu munsi rugira uruhare mu kubaka Igihugu kandi rukabikora mu kuzirikana ko amaboko yarwo ari yo azubaka Igihugu”.
Avuga kandi ko kuba Abanyarwanda biyumva cyane mu Bunyarwanda bifasha ababyiruka kugira uruhare mu bikorwa by’iterambere nta vangura cyangwa kurebanaho, ahubwo rukarushaho kubaka ubumwe bwarwo, kwitanga no gukunda Igihugu.
Inka yagabiwe uwagize uruhare mu rugamba rwo kubohora Igihugu yaguzwe n’urubyiruko rw’abakorerabushake b’Akarere ka Ruhango. Bayimuhaye ifite amezi ku buryo izahita ibyara kandi ikaba ifite ubwishingizi ku buryo igize ikibazo yashumbushwa indi. Yanagenwe ibyo kurya n’imiti y’iyo nka.


text:
Inshuti nziza uyibona mu byago ikagushyigikira iyo wihebye
Niba udashobora kumwizera mu gihe umukeneye, uwo si inshuti nziza. Ikizere burya ni inkingi ishyigikira ubucuti. Inshuti nziza yumva igufiteho inshingano, ku buryo ikwitaho kandi ikwifuriza kumererwa neza. Bityo rero mu gihe bibaye ngombwa, inshuti nziza irakugoboka, ariko kandi wagira ibyishimo ikishimana nawe. Gusa na none kugira ngo ubucuti bwanyu bukomere, ni inshingano zanyu mwembi.
Inshuti nziza ishyira ubucuti bwanyu imbere ya byose, ikagufasha kwiyubaka
Kenshi, birashoboka ko havuka ibibazo hagati y’inshuti. Iyo ibi bibaye, tuvuge ko umukoshereje, ntabwo agenda akuvuga ngo twaranganye kuko yakoze iki cyangwa kiriya, Oya! Ahubwo arakwegera, mukabivugana, mukabikemura, mukiyunga, ubucuti bugakomeza. Ntabwo aha agaciro ibintu bitari byiza, kuko byabatandukanya, ahubwo anyurwa n’ibyiza bibahuza, kuko ni na byo bibafasha kwiyubaka mwembi. Ubucuti ni icyo bumaze.
Inshuti nziza zibwizanya ukuri
Niba ushaka ko inshuti yawe ikomeza kukubera inshuti nziza, mubwize ukuri. Niba inshuti yawe ifite icyo ikubwira, mutege amatwi, kandi wubahe ibitekerezo bye. Niba ari nk’umushinga akubwiye, akugisha inama, ntumuce intege, ahubwo mubwire ko abishoboye. Akeneye kumva icyo ubitekerezaho, cyangwa niba wamushyigikira.
Ba Ni Nyampinga nkunda, ngibyo bimwe mu biranga inshuti nziza. Gusa reka na none mbabwire ko mu buzima nta muntu uhora ari mu kuri, cyane cyane iyo akiri muto nko mu kigero cyanyu. Niba rero ukora amakosa, uzamenya neza ko umuntu ari inshuti nziza iyo atinyutse kukubwira amakosa yawe, agamije ko usubira mu nzira nziza.


text:
Yearly Archives: 2017
Nagenda wenyine azaraswa n’Umwakagara bikomeye
Ibyahishuwe mu mwaka 2017
Rwanda: Paul Kagame akomeje kurwana n’abazima n’abapfuye ku kibazo cy’ihanurwa ry’indege ya Habyarimana Juvénal!
Kagame ahanganye na Mitterrand na Habyarimana batakiriho!
Abatwifurije umwaka mwiza natwe turawufurije uzababere muhire wa mata nubuki
Umwuka w’Inzika y’Inzigo y’Umwami Mutara lll Rudahigwa,izamaraho abega bose,ntawuzasigara ku isi yabazima!!!
Dec 28, 2017 njyanwa mu iyerekwa muri gakondo ya bakiranutsi,mbona ko abayobozi bakuru ba Rwanda National Congress(RNC)bakora inama maze bemeranya ko gakondo ya bakiranutsi bayigurishije bakayishyira mu maboko ya banyamahanga.Mbona ko inama bari kuyikorera hejuru mu giti,(mukirere)bisobanura ahantu hibanga,ariko nubwo byari mu bushorishori bwigiti,ntarufatiro bari bafite uko niko Uhoraho Uwiteka Nyiringabo abivuga.


text:
Itsinda rya True Promises Ministries ryatangaje ko mu ibwirizabutumwa ryabo baba bafite umubare runaka baba bifuza ko bakwakira agakiza mu mwaka ariko ko ubu ntaho barageza kuko bakiri mu kwezi kwa Nyakanga.
Ibi byatangajwe kuri uyu wa mbere taliki ya 22 Nyakanga 2019,akaba kandi ari no mu gihe bari kwitegura igiterane bafite mu kwezi gutaha kwa Kanama taliki ya 11/ 2019 kikazabera I Rusororo.
Aganira n’Isezerano.com,umunyamabanga w’Itsinda rya True Promises Ministries Bwana Ndahiriwe Mandela yavuze ko mu ntego zabo habamo ibwirizabutumwa bwiza aho babwiriza abantu batandukanye bagakizwa.
Yagize ati:”Mu ibwirizabutumwa tubwiriza abantu bagakizwa.Tujya kuririmba,tukabwiriza indaya ,abantu baba ku mihanda n’abandi.Mu ibwirizabutumwa tuba dufite umubare runaka tuba twumva ko bakizwa mu mwaka,ubu rero turacyari hagati,ntaho turageza kuko turacyari mu kwezi kwa karindwi”.
“Ubu turi mu gihembwe cya kabiri cya True promises, ibyo twari dufitemo nko kubwiriza ku mihanda,kubwiriza mu cyaro twagiye tubikora kandi abantu benshi bagiye bakizwa”.
True Promises Ministries ni itsinda ry’abantu baramya bakanahimbaza Imana,abayigize bakaba baturuka mu matorero atandukanye ariko bose bakaba bizera Yesu Kristo nk’umwami n’umukiza.Ubu bakaba bagera ku baririmbyi 120.


text:
IGITERANE CY’ ABANYAMASENGESHO
ku rwego rwa Diyoseze. Icyo giterane gifite intego igira iti: “Nuko mugende muhindure abantu bo mu mahanga yose abigishwa , mubabatiza mu Izina rya Data wa twese n’ Umwana n’ Umwuka Wera, mubigisha kwitondera ibyo nababwiye byose kandi dore ndi kumwe namwe iminsi yose kugeza ku mperuka y’ isi” (Mt.28:10-20). Iki giterane cyafunguwe ku mugaragaro na Nyiricyubahiro Umwepisikopi wa Diyoseze ya Shyogwe ku wa gatatu tariki ya 08 Kanama 2017. Abanyamasengesho bakitabiriye babonye umwanya wo kuganira ku murimo ukomeye bakora no guhabwa inyigisho zitandukanye. Muri izo nyigisho twavuga izi zikurikira:
- Umunyamasengesho uhindutse Umwigishwa;
- Umunyamasengesho uzana abandi kuri Yesu;
- Gusenga ufite Intego;
- Isengesho rihindura;
- Impano z’ Umwuka no kuzikoresha (kwirinda bimwe mu bibazo bivuka mu mpano)
- Gusenga, Gukora no gutera imbere.
Iki giterane na none ni umwanya abanyamasengesho bo muri Diyoseze ya Shyogwe babonye ngo bahane ubuhamya ku imbaraga ziva mu gusenga. Ni umwanya w’impuguro, kuramya no guhimbaza Imana ndetse no gusengera ibyifuzo binyuranye byaba iby’abantu ku giti cyabo, igihugu ndetse n’Itorero.


text:
Ibikombe bikomeje kwisukiranya kuri Sina Gérard
Ku wa mbere tariki ya 28 Gicurasi nibwo Sina Gerald/Entreprise Urwibutso ya yahawe igikombe kiswe International Quality Awards, n’ikigo International Quality Summit (IQS) I New York, cyakirwa n’umukobwa wa SINA Gérard wiga muri Kaminuza ya Oklahoma muri Leta Zunze Ubumwe za Amerika witwa Sina Uwitonze Carine.
Iki kigo mpuzamahanga kijya guhemba entreprise Urwibutso, cyashingiye ku bintu by’akarusho biboneka muri uru ruganda aribyo :Ubuziranenge bw’ibyo rukora, imiyoborere yarwo, ikoranabuhanga ndetse n’udushya twa Sina Gerard.
Imihango yo gutanga igikombe cy’ubuzirange yabereye New york, uyu mwaka wa 2012 ku wa 28 Gicurasi, yateguwe n’ihuriro ry’abashora mari bita BID. Umuhango wayobowe na Jose E Prieto ari nawe uyobora iri huriro.
Umuhango witabiriwe n’abashoramari batandukanye bo ku rwego mpuzamahanga, ndetse n’abahanga batandukanye. Umuterankunga w’ibanze yari Imar press, icapiro ryanditse inkuru 26 zivuga uko imihango yose yagenze mu ndimi nyinshi zitandukanye harimo icyongereza,igifaransa, icy’Espagnole n’izindi.
Tuganira na Sina Gerald kuri uyu wagatatu yagize ati :” Byaranshimishije cyane, kandi iki gikombe ni icyo mu rundi rwego, guhambwa igikombe kivuye mu gihugu cy’igihangange nka Leta Zunze Ubumwe za Amerika, ni icyerekana ko ibyo dukora tubisangira nabo.”
Sina yakomeje agira ati :”Akabanga n’agashya ka marakuja ndetse n’ibindi dukora, byagaragaje ko bifite ubuzirananjye kandi ko ubwiza bwabyo budahinduka, bityo rero nibyo bagendeyeho baduka iki gihembo kandi baba barabanje kubyigaho igihe kirekire kugirango barebe ko ubwiza bw’ibyo dukora budahinduka.”
Sina abona ko ibi bikombe akomeje guhabwa ari ishime kuri we, kandi ko bituma arushaho gukomeza gutyaza ubwenge, agira ati :” Ni ikintu gikomeye cyane gushimwa n’umubyeyi, ugashimwa n’abaturanyi, ndetse n’amahanga akagushimira ibyo ukora.”
Tumubajije impamvu umukobwa we ariwe wakiriye igihembo Sina yagize ati :” Hari ubukwe bwa murumuna we ndimo gutegura, kandi kubyara nicyo bimara, ibi biri no mu gipimo cyo kureba ejo hazaza, ndetse bikanyereka aho ngeze kuri ubu”.
Iki gihembo kije gikurikira ikindi yahawe kuwa 26 Werurwe 2012 cyitwa ’The new Era Award for Technology, Quality and Innovation’, agihawe n’ihuriro ryitwa ’Association Other ways Management and Consulting’, rifite icyicaro i Paris mu Bufaransa.
Sina kandi amaze guhabwa ibindi bihembo bitandukanye, kuko nko mu mwaka wa 2006 nabwo yari yakuye igikombe mu Budage i Frankfurt, mu mwaka wa 2006 kandi yari yakuye ikindi gihembo mu Busuwisi, mu w’2008 yakuye igihembo mu Bufaransa, mu mwaka wa 2011 akura ikindi mu Bwongereza.
Uretse ibi bikombe Sina yaherewe ku mugabane w’u Burayi, yanahawe ibindi bihembo birimo icyo yaherewe muri Kenya mu w’2009, ndetse n’icyo yaherewe mu gihugu cya Uganda mu mwaka wa 2004, tutanibagiwe na byinshi yagiye ahererwa mu Rwanda cyane cyane aho aba yitabiriye amamurikagurisha haba muri Kigali ndetse no hirya no hino mu Ntara z’u Rwanda.
Sina ahawe iki gihembo nyuma y’iminsi mike ashyize ahagaragara amazi akomoka mu misozi y’aho akorera kuri Nyirangarama yahaye izina ry’Akandi.
Ubwo Sina Uwitonze Carine yahabwaga igihembo cyagenewe Se


text:
Kuri uyu wa gatanu Pasiteri Mutabazi usengera mu itorero rya Zion Temple Nyagatare yagatangaje uburyo bari kwitegura umunsi mukuru utwibutsa uburyo mwuka wera yamanukiye abigishwa be ariwo bita Pantekote.
Umunsi mukuru wa Pentekote rero uzaba kuri iki cyumweru taliki ya 9,aho abakiristo benshi bo ku isi yose bazaba bateraniye ahantu hatandukanye bizihiza uno munsi ukomeye cyane mu myemerere yabo.
Aganira n’Ikinyamakuru cy’Isezerano.com,Pasiteri Mutabazi yasobanuye neza uburyo barimo bitegura uno munsi mukuru wa Pantekote ariko kandi banisuzuma maze umuntu wese akibaza niba Umwuka wera hari icyo ahindura muri we.
Yagize ati:”mu kwitegura Pantekote,icya mbere ni uguhinduka kugirango Mwuka wera adushyire ku rufatiro.Abakiristo rero barisuzuma bakiyinira maze umuntu wese akibohora akibaza niba umwuka w’Imana hari icyo ahindura muri we”.
“Ntago twaba twitegura kurya no kunywa gusa ahubwo turitegura no kwongerwa Imbaraga.Mu rusengero i wacu rero barimo baritegura kugirango uwo munsi bazongere bambare imbaraga za Mwuka wera”.
Pasiteri Mutabazi nyuma yo gufungwa k’urusengero yayoboraga ubu akaba asigaye asengera mu itorero rya Zion Temple rya Nyagatare mu ntara y’iburasirazuba.


text:
Rwanda: Igihugu cya mbere muri Africa, icya 7 ku isi mu kugira impfungwa nyinshi
Mu Rwanda, mu bantu ibihumbi ijana (100 000) muri bo 511 baba ari imfungwa naho muri America mu bihumbi ijana 655 baba ari imfungwa.
Byatangajwe na Statista Research Department ku wa 16/06/2020
Mbere yuko tumenya niba gereza igorora cg igoreka Reka turebere hamwe ubuzima bwo muri gereza
Gereza ni ahantu leta ifungira abaturage bamaze gukatirwa n’inkiko cg bategereje kuburana (abo baba bafunzwe by’agateganyo)
Iyo winjiye muri gereza usangamo abanyabyaha batandukanye n’ababikekwaho batandukanye, winjiramo uzi ko uri ruharwa ahubwo ugasanga wowe uri umwiga, winjiramo uziko ari wowe uzi ko bagukatiye burundu uzi ko utazayirangiza ugasanga uyimazemo imyaka 20 ntacyo araba kandi akomeye kukurusha.
Winjiramo uzi ko ari wowe gisambo ruharwa wagera mo ugasanga ni wowe gisambo cyoroheje.
Gereza ni inzu yubakiwe gufungiramo abanyabyaha baba abakoze ibyaha byoroheje, ibikomeye n’ibyindengakamere.
Imibereho y’imfungwa n’abagororwa
Iyo ufunzwe ntiwihitiramo abo mubana aho usanze umwanya niho ujya gutura.
Ubusanzwe umuntu ufunzwe leta imugenera ifunguro ry’ibishyimbo, ibigori n’igikoma cy’amasaka.
Ku bafunzwe bifite bo ku ifunguro leta igena bemerewe kugura ibindi biribwa bitandukanye ndetse no gusurwa n’imiryango yabo. (Ibi byari mbere ya covid 19 isura rigikorwa.)
Ku muntu wafunzwe rero udafite amikoro atungwa n’ibigori, ibishyimbo n’igikoma kugeza arangije igihano cye cyaba ari kirekire umubiri we wishakamo ubushobozi bwo gukura intungamubiri zose umubiri ukenera muri iryo funguro byakwanga akarwara Weriweri (indwara yo kubyimba ishinya, amavi, mu mugongo kubura amaraso no guhuma. Mbese ni nka bwaki y’abantu bakuru.)
Umuntu abaho neza hakurikijwe amikoro ye, iyo wafunzwe waranyereje, waribye, warariganyije menshi cyangwa wari wifite birumvikana ko uba uriho neza.
Iyo ufunzwe wibye igitoki urya ibigori gusa n’igikoma kitagira isukali kugeza urangije igihano, uhuriramo n’uwapfumuye iduka uyu aba asurwa arya ibyo ashatse wabireba, yitwa umujura kandi nawe uri umujura waribye igitoki cyo kurarira undi yaribye ibizamutunga igihe kirekire. Aha ubona ko wafungiwe ubusa nta kabuza. Uzifuza kumenya ubwenge akoresha ngo abeho neza ndetse uzamwinginga ngo akwigishe, nakwigisha rero nka mugenzi wawe uzasohoka ugiye gukora icyaha kugira ngo uzafungirwe ukuri unabeho neza nka wa wundi.
Iyo ufunzwe wakoze bulletin kugira ngo ubone ishuri uhabwa igihano kingana n’uwakoze cheque akigana isinya ya nyiri konte akiba miliyoni 100, uyu rero uretse kwitwa ko afunzwe hari uburenganzira yabujijwe mu bigaragarira amaso aba abayeho neza ntacyo abuze mu bandi banyabyaha Kandi niyo mwanahurira hanze ntiwafungura udushumi tw’inkweto ze ,aba yubashywe ,ubusanzwe abanyabyaha babigize umwuga baba bakeneye kwinjizamo abantu bashya babafasha ,bakoresha cg batuma gukora ibyaha, namenya ko uzira inyandikompimbano na we ariyo azira azakubona mo iturufu ku buryo ufunguwe mwakorana ,ubuzima uzabona abayemo uzasanga warufungiwe ubusa ahubwo uvuge uti ubutaha nzazira ukuri nkuko uyu yazize.
Iyo ufunzwe uzira kwiba umubare w’ibanga wa Mobile Money umuntu urangaye muri gereza uhuriramo n’uzi guhakinga za Banki n”ibigo by’imari
Ubusanzwe umugabo wese yaremewe umugore umukwiriye kubera ko muri gereza nta wufunganwa n’umugore we ibi byatumye muri gereza nyinshi ku isi usangamo ubutinganyi Uretse ko hari ibihugu bimwe na bimwe biha uburenganzira abagabo kubonana n’abagore babo,bivuze ngo ufungwa uri muzima ugafungurwa uri umutinganyi (bimwe byangwa urunuka n’Uwiteka)
Ufungwa uzira kunywa urumogi ugahuriramo n’umucuruzi wa cocaine akakwigisha kuyicuruza no kuyipakira ndetse no kuyambutsa amahanga.
Ufungwa uzi gukora ibyaha bifite ibimenyetso ukigira mo gukora ibitagira ibimenyetso
Nubwo ibyo byose wabyiga ariko na gereza igira igihe cyo kwigisha impfungwa n’abagororwa ariko biragoye cyane ko gereza yakwigisha ugahinduka
Hambere aha nkiri umunyeshuri mbere y’imyaka 17 iyo umwarimu wabaga utamukunda nta kintu yari kukwigisha ngo ugifate aha ndashaka kuvuga ko umuntu ufunze ntabwo akunda leta kuko ari yo iba yaramufunze, ntabwo umucungagereza uhora umurinze n’imbunda ngo adatoroka, yabigerageza akamurasa, yakora ikosa akamukubita, yakora icyaha akamujyana mu butabera yamwigisha amasomo amugorora ngo ayafate Kandi imbere ye amubona nk’umwanzi ukomeye.
Bitavuze ko hatari ababirengaho bakiga bakanagororoka
Dore zimwe mu ngaruka zo gufungwa
Iyo ufunzwe uko byagenda kose umuryango wawe urahungabana haba mu bukungu ndetse no mu mutwe, iyo ufunguwe rero warasize imitungo usanga yarashize.
Iyo wakodeshaga ufungurwa ntaho ufite utaha.
Iyo hari abo wasigiye amafaranga bo baba bifuza ko wahera mo.
Iyo wafungishijwe n’umuryango wawe bo iyo utashye baba bagushije ishyano batekereza ko uzanywe no kwihorera.
Iyo wasize umugore bakaba baramwinjiye, yarabyaye ufunze iyo utashye ntibyakunda ko mubana haba hagiye kuba indi ntambara.
Uwafunzwe yarenganyijwe aba agiye kwihorera.
Uwafungishijwe n’umugore ntamusure ntiyataha ngo bahite babana
Ibi byose bituma iyo uwafunzwe ageze hanze abura aho yerekeza ubuzima kandi azi gukora ibyaha kurusha ibyo yafunzwe azi bikaba byamutera gukora ibyaha.
Umuntu utinya gereza ni utarafungwa
Iyo wafunzwe uba watinyutse gereza
Leta na yo iyo igiye gutanga akazi ireba abatarafunzwe, sosiyete nyarwanda nayo iyo ibonye umuntu wafunzwe imugirira amakenga ntiyamwizera dore ko na leta iba yarabatakarije icyizere kandi ari abantu bayo ari nayo ibashinzwe.
Ufunguwe rero ataha adafite epfo na ruguru, akicwa n’inzara kandi aho yabaga muri gereza leta imugaburira, ikamucumbikira, ikanamwambika n’ibindi. Ikindi kandi aba azi n’ ibyaha yakora akabona ubuzima.
Buri mwaka uhereye muri 2017 Urwego rw’Igihugu Rushinzwe Imfungwa n’Abagororwa rutangaza umubare w’imfungwa n’abagororwa bafungiye muri gereza zose zo mu Rwanda nta gihe na kimwe baratangaza ko impfungwa zigabanuka ahubwo bavuga ko ziyongera ubwo bwiyongere bavuga ko kenshi buterwa n’ibyaha by’ibiyobyabwenge hamwe n’ubujura.
Nibutse ko muri gereza zo mu Rwanda hejuru ya 65% bafungiwemo ari urubyiruko ruri munsi y’imyaka 35.
Buri mwaka hatangwamo ifungurwa ry’agateganyo nibura inshuro 3 hakiyongeraho ku baba bafunguwe barangije ibihano byabo n’ababaye abere cyangwa abasubikiwe ibihano, hejuru y’ibyo byose imfungwa n’abagororwa bakomeza kwiyongera aho kugabanuka, nkuko RCS yagiye ibitangaza mu bihe bitandukanye.
Mu Rwanda dufite ibigo ngororamuco bitandukanye byaba ibya leta cyangwa ibyigenga ababijyamo akenshi ni urubyiruko, imyaka bimaze bikora byakagombye kuba byarafunze bitakibona abo bigorora ariko nk’uko byatangajwe n’ikigo gishinzwe igorora muco NRS bavuze ko usanga hari abava muri ibyo bigo bakongera gufatirwa mu ngeso mbi bigatuma basubizwayo incuro zirenze imwe umubare munini wabo kandi usanga batarize abagerageje kwiga baba bararangije amashuri abanza, abize ayisumbuye baba ari bake.
Haba muri gereza no mu bigo ngororamuco usanga abantu babibamo ari abantu bamwe badahinduka iyo bahindutse abiyongereyeho akenshi baguma muri uwo muryango iyo batari mu bigo ngorororamuco baba bari muri gereza.
Icyakorwa mu gukemura iki kibazo
Njye ku giti cya njye uko mbibona kugira ngo abantu bagororoke burundu leta yagakwiye kwiga impamvu zitera abantu gufungwa cyangwa kujya mu bigo ngororamuco izishoboka ikazikuraho.
Urugero: Ibyaha byinshi mu Rwanda nkuko byatangajwe na RCS ni ubujura n’ibiyobyabwenge kandi abenshi babyishoramo bashaka kwivana mu bukene dore ko 65% by’abanyarwanda batunze ubutaka buri munsi ya 1/2 cya hegitare, ikigo ngororamuco cya WAWA gikoresha miliyoni 960 buri mwaka, RCS ikoresha miliyari 17 buri mwaka.
Leta aho kumva ko niba abanyabyaha biyongereye izihutira kugura imbunda nyinshi, kongera abapolisi, abagenzacyaha, abashinjacyaha, abacamanza n’abacungagereza no kongera amafaranga azabahemba n’azatunga abo banyabyaha yakayashyize mu kongerera ubushobozi imishinga iteza imbere urubyiruko.
Leta yagashyize ubushobozi mu kwigisha abaturage ibyaha uko bikorwa, bakabisobanukirwa neza kugira ngo ababikora bazabure aho baca abaturage (umuturage yigishijwe neza amayeri yose abajura bakoresha kugira ngo babibe, nta muturage wazongera kwibwa kuko yafunga inzira zose bazacamo) umujura nabura aho yiba gatatu azabireka.
Guha ubushobozi urubyiruko abafite ibyo bazi ikabafasha kubishyira mu bikorwa. Atari kuriya bigira imyuga muri gereza cyangwa mu bigo ngororamuco ngo nibagera hanze babure kirengera. Leta ikwiye kubitaho no kubafasha by’umwihariko kuko nabo ari abantu badasanzwe.
Leta yagashyizeho ikigo kihariye gishinzwe guteza imbere abafunguwe cyangwa abavuye mu bigo ngororamuco kinabafasha kwinjira mu buzima busanzwe.
Iyi nkuru yakozwe ku nkunga y’umuryango IMS
Padiri Nkurunziza


text:
Ni kenshi uzabona umuntu ajya nko kwicara ukabona arigengesera cyangwa se ukumva mu mavi ye hari gukocokamo utuntu. Ububabre bwo mu mavi bushobora gukomera ndetse ugasanga amavi yabyimbye bikaba byanatuma kugenda bidakunda. Uku kubabara mu mavi bishobora guterwa n’impamvu nyinshi kandi bishobora kwibasira ingeri nyinshi z’abantu,yaba abagore,abagabo,abakuru cyangwa abato,gusa iyo bigeze mu bageze mu zabukuru ho zibigirizaho nkana. Muri iyi nkurur tugiye kureba ibishobora gutera kubabara mu mavi ndetse n’uko wakira ugatandukana nabyo.
Zimwe mu mpamvu zitera ububabare bwo mu mavi
Ni byinshi bishobora gutera umuntu kubabara mu mavi,ariko reka turebe bimwe muri byo :
• Kwangirika kw’ibice bigize amavi (injuries),wenda nk’igihe umuntu akoze impanuka, uduce dutandukanye tugize ivi dushobora kwangirika bityo bigatuma umuntu ababara mu mavi.
• Hari indwara zifata mu ngingo,nka za rubagimpande,gute,n’izindi.Cyane cyane indwara zikunda gufata abageze mu za bukuru,izo zangiza ibice bitandukanye bigize ivi,kuburyo ivi ritangira kukubabaza.
• Hari n’udukoko dushobora kwangiza ivi ibyo bigatuma nk’amavi abyimba,amazi aba mu mavi agashiramo,ugasanga urabara cyane.
• Kugabanyuka kw’amazi aba hagati y’amagufa yo mu ivi, bigatuma ugira ububabare kuko amagufa yo mu ivi akubaaho
Nubona ibi bimenyetso uzamenye ko amavi yawe afite ibibazo ?
Kubyimba
Iyo uhina wumva mu mavi hakocokamo utuntu
Kumva mu mavi haka umuriro
Amavi atangira gutukura ndetse wakoraho ukababara
Kubabara iyo uhina cyangwa urambura ivi
Gucika intege mu kuguru
Kunanirwa kugenda ukaba wagenda ucumbagira,n’ibindi……
Niba uri umwe muri aba bakurikira,ufite ibyago byinshi byo kurwara amavi
Ubyibushye cyane
Ufite ubumuga bw’ingingo cyane cyane ubw’amaguru,nk’abantu bafite amaguru atareshya
Ubadakora imyitozo ngororamubiri.
Niba warigeze kugira ibibazo mu mavi
Ugeze mu za bukuru.
Niba udakora imyitozo ngororamubire cyangwa se uyikora birenze urugero
Dore igisubizo ku bantu bafite iki kibazo cyo kubabara mu mavi
Ni kenshi uzasanga umutu arwaye indwara zo mu mavi, yarivuje bikanga cg se imiti ikamugiraho ingaruka zitandukanye, niba byaranze burundu, igisubizo ni Imiti ndetse n’inyunganiramirire bikoze mu bimera,muri yo twavugamo nka :
• Joint health Capsules
• Calcium Tablets
• Deep sea fish oil Capsules ……
• Compound marrow Powder
Izi produits zisana mu mavi kuko zigaburira amavi bikavura amavi yatangiye kwangirika ndetse zifasha amagufa gukomera, ibi rero bituma bwa buribwe bwo mu mavi bugenda bushira, bityo ugakira.
Irizewe
Iyi miti gakondo ndetse n’inyunganiramirire ikoreshwa ku ruhando mpuzamahanga kuko ibifitiye ibyangombwa bitangwa n’ibigo bikomeye ku isi nka FDA (Food and drug administration), iki ni ikigo gikomeye cyo uri Amerika gitanga ubuziranenge bw’imiti ndetse n’ibiribwa.
Twabibutsa ko iyi miti ndetse n’inunganirmirire, nta ngaruka bigira ku muntu wabikoresheje.
Aho wabona ubu bufasha
Uramutse ubufasha,wagana aho HORAHO Life ikorera mu mugi wa Kigali,mu nyubako yo kwa RUBANGURA, muri etaji ya 3 mu muryango wa 302 na 301. Aha uhasanga inzobere mu buzima ndetse no mu mirire zigufasha.Ushobora no kubahamagara kuri numero 0788698813/ 0785031649 ku bindi bisobanuro.Ndetse wanasura urubuga rwacu arirwo www.horahoclinic.rw.
REBA VIDEO HANO


text:
Bibaho ko ubana n’umuntu mwemeranya ko mukundana ndetse na we ubibona koko, ariko hari ubwo akubwira ko agukunda by’amagambo gusa, wagenzura ibikorwa bye ugasanga bifite ikindi bisobanuye.
1.Nta bidasanzwe akora mu rukundo rwanyu
Urukundo rurangwa n’ibintu bidasanzwe, ari na byo bituma ruryoha. Kimwe mu bizakwereka ko umuntu mukundana atangiye kureba ahandi ni uko uzasanga ibintu birimo gutanga impano n’utundi tuntu yari asanzwe akora abihagarika nta mpamvu ifatika, nk’ikibazo yagize mu kazi cyangwa ibihe bitoroshye runaka, ukabona aretse ibintu byose mu buryo udashobora gusobanura.
2.Yigira ntibindeba
Abantu babiri bakundana baba bakwiye gufatanya ibikorwa bitandukanye kugira ngo urukundo rwabo rurusheho kugenda neza. Iyo uwo muri kumwe ubona nta kintu yitayeho, ari wa muntu uhamagara gusa we ntabikore, umuntu utagufasha mu bibazo runaka ufite n’ibindi nk’ibyo, ujye utangira kugira amakenga umuganirize umenye impamvu, kuko ni ikimenyetso kitari cyiza cy’umubano wanyu.
3.Ntabwo akwereka amarangamutima y’urukundo
Urukundo si ikintu wafata cyangwa ngo urebe ahubwo rugaragarira mu marangamutima yanyu mwembi. Nubona umukunzi wawe nta marangamutima adasanzwe akwereka, ukabona ntaho utandukaniye n’abandi bantu basanzwe kuri we, ujye umenya ko ibyo akubwira by’uko agukunda bikeneye gusuzumanwa ubushishozi.
4.Arajarajara
Umuntu ugukunda bya nyabyo, ubona ari wowe gusa ahanze amaso ndetse ibyo akora ubona ari wowe byibandaho. Niba umukunzi wawe akwereka urukundo rudasanzwe uyu munsi, ejo ukabona ntarwo cyangwa ararwerekeza ahandi, ugomba gutangira kugira amakenga.
5.Ahora yisegura ku makosa ye’
Umuntu muri kumwe mu rukundo ukabona buri gihe mwagiranye gahunda ntiyayubahirije, ahubwo afite impamvu zidashira zabimuteye. Ujye ugira amakenga kuko hari ubwo aba adashaka kubikora kuko atagukunda, ugomba kugenzura niba impamvu zibimutera zumvikana cyangwa ari uburyo bwo kukwibuza gahoro gahoro.
6.Ashaka ko umukorera byinshi we ntacyo akora
Umuntu utagukunda bya nyabyo, iteka ryose aba afite ibyo agusaba n’ibyo ashaka ko umukorera, ariko ugasanga we ntacyo yaguha. Aba yifuza ko wamuhora iruhande, ariko wowe wamushaka ntumubone. Ibi bizakwereka ko atagukunda ahubwo hari inyungu runaka agukurikiyeho.
Nk’urugero ashobora kukuburira umwanya mu gihe umukeneye, ariko yaba agukeneye agakora uko ashoboye akabona uwo mwanya ndetse ugasanga yabishyizemo imbaraga. Ushobora kumusaba ko mujyana gusenga akabyanga, ariko yaba ashaka ko muryamana agakora ibishoboka byose mukabonana.
Igihe cyose umuntu akoresha imbaraga zidasanzwe akwifuza ariko ntazikoreshe umwifuza, ugomba gutangira kumugiraho amakenga.
6,Urukundo rwanyu ntabwo arugira ikintu cy’ibanze mu buzima bwe
Iyo umuntu aha ikintu agaciro, abigaragariza ku mwanya agiha, niba umuntu avuga ko agukunda, ariko ukabona nta mwanya aguha, ni ngombwa ko wibaza kuri urwo rukundo. Ubundi umuntu ugukunda yagakwiye kukubonera umwanya, nubwo utaba uwo kubonana imbonankubone ariko mukaba mwaganira birambuye kuri telefoni n’ibindi nk’ibyo.
8.Arikunda cyane
Umukunzi wawe niba ubona ahora aharanira inyungu ze mu rukundo, ukabona icyo agusabye arifuza ko kigerwaho ariko wowe icyo umusabye akitarutsa, ukwiye gutangira kugira amakenga. N’iyo byaba bigoye ko icyo usabye ukibona buri gihe, hari ubwo umuntu yigomwa agakora ikintu runaka kubera urukundo agufitiye, ibyo bikwereka ko agufite ku mutima bitari ibyo kubeshya.
9Aba afite abandi bagabo/abagore bakururana cyane
Niba ufite umukunzi akaba afite abandi bantu ubona bakundanye cyane ndetse washaka no kwinjira mu mubano wabo ukabona biramubabaje, ujye umenya ko ukwiye gukurikirana iby’uwo mubano wo ku ruhande, kereka iyo ari inshuti uzi.
Mu rukundo, ikintu cya mbere ni ibiganiro, niba ubona ibi bimenyetso ku mukunzi wawe, mbere y’uko ufata umwanzuro uwo ari wo wose, ni ngombwa kubanza kuganira n’umukunzi wawe, ukamubaza uko ibintu bimeze, byaba ari ibisobanuro ukeneye ukabisaba kandi ukanyurwa.
Mu gihe rero abantu bakundana batajya baganira ku ngingo zikomeye zirimo ibyo babona bitagenda mu rukundo rwabo, haba hari amahirwe ko ibyo bari gukora bizarangira nabi kuko umuntu umwe yishyiramo ibintu runaka, atabona ibisobanuro byabyo akabifata nk’ukuri bikazarangira bibaye agatotsi mu mubano wanyu.
Refe:www.elcrema.com


text:
Umugeni yaciye ibintu ku mbuga nkoranyambaga kubera kubyina cyane nubwo yari yambaye ikanzu ndende byatumye umugabo we anezerwa cyane atangira kumutera amadolari kubera ibyishimo.
Uyu mugeni wo mu bihugu by’Afurika y’Iburengerazuba kuri Instagram,yari afite ibyishimo birenze ku munsi w’ubukwe bwe byatumye abyina cyane ndetse akagera hasi nubwo yari yambaye ikanzu ndende.
Nkuko yabishyize kuri Instagram ye,@queenbosa_bosa yavuze ko yifuzaga kwereka umugabo we ubuhanga afite mu kubyina ku munsi we w’ubukwe.
Uyu mugabo yashimishijwe n’iyi mibyinire niko gufata amadolari menshi atangira kuyamujugunyaho byatumye benshi mu batashye ubukwe bishima.
Bamwe mu barebye iyi videwo bishimiye iyi mibyinire aho umwe yagize ati “Mbega imbaraga.Ndabakunze cyane.
Abandi benshi bagaragaje ko ku munsi w’ubukwe buri wese akwiriye kubyina akagaragaza ibyishimo bye kuko uba udasanzwe.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Injangwe
Injangwe (Felis catus) ni ubwoko bw’inyamabere z’inyamabere ntoya. Ni bwo bwoko bwonyine bwororerwa mu muryango wa Felidae kandi bakunze kwitwa injangwe yo mu rugo kugira ngo butandukane n’abanyamashyamba bo mu muryango. Injangwe irashobora kuba injangwe yo munzu, injangwe yumurima cyangwa injangwe isanzwe; ibyanyuma bigenda byisanzuye kandi birinda guhura nabantu. Injangwe zo mu rugo zihabwa agaciro nabantu kubusabane nubushobozi bwabo bwo guhiga imbeba. Ubwoko bwinjangwe bugera kuri 60 buramenyekana mubyanditswe bitandukanye.
Injangwe isa na anatomiya nandi moko ya felid: ifite umubiri ukomeye uhindagurika, refleks yihuse, amenyo atyaye hamwe ninzara zishobora gukururwa zahujwe no kwica umuhigo muto. Iyerekwa ryayo nijoro no kumva impumuro nziza. Itumanaho ryinjangwe ririmo amajwi nko gutema, gutobora, gushimisha, gutontoma, gutontoma no gutontoma kimwe nururimi rwihariye rwinjangwe. Inyamanswa ikora cyane mugitondo na nimugoroba, injangwe ni umuhigi wenyine ariko ubwoko bwimibereho. Irashobora kumva amajwi acogoye cyangwa hejuru cyane mugihe cyamatwi yabantu, nkayakozwe nimbeba nandi matungo magufi. Isohora kandi ikamenya feromone.
Injangwe zo mu rugo z’abagore zirashobora kugira inyana kuva mu mpeshyi kugeza mu mpeshyi, hamwe nubunini bwimyanda akenshi buva hagati yinjangwe ebyiri. Injangwe zo mu rugo zororerwa kandi zikerekanwa mu birori nk'injangwe zanditswemo, zikunda kwitwa injangwe. Kunanirwa kugenzura ubworozi bw’injangwe z’inyamanswa mu gutera no gutembera, ndetse no gutererana amatungo, byatumye umubare munini w’injangwe zororerwa ku isi, bigira uruhare mu kuzimangana kw'inyoni zose, inyamaswa z’inyamabere, n'ibikururuka hasi, kandi bituma abantu bagenzura.
Injangwe zororerwa bwa mbere mu burasirazuba bwo hafi ahagana mu 7500 mbere ya Yesu. Byari bimaze igihe kinini bitekerezwa ko gutunga injangwe byatangiriye muri Egiputa ya kera, kuko kuva nko mu 3100 mbere ya Yesu byahawe injangwe muri Egiputa ya kera.


text:
Umukobwa witwa Mukandekezi Rachel w’imyaka 50 wari umaze igihe ategereje isezerano ry’ubukwe yahawe n’Imana,agiye kurushinga n’umusore w’imyaka 52 witwa Nzigira Theoneste nawe wari utarashaka na rimwe.
Aba bombi bavuga ko bahujwe n’Imana kuko ngo bose bamaranye igihe isezerano ry’ubukwe nkuko babitangarije UKWEZI TV dukesha iyi nkuru.
Mukandekezi yagize ati “Imana yaraduhuje mu bitangaza byayo.Abantu benshi bagiye baza bakambwira ibintu byo kwishyingira ngo gusezerana tuzabikora nyuma simbyemere.”
Yakomeje avuga ko yagiye muri ADEPR afite imyaka 25 y’ amavuko, Imana imusezeranya ko izamukorera ubukwe.
Umukunzi wa Mukandekezi witwa Nzigira Theoneste yavuze ko yasenze Imana ayisaba umufasha afatanyije n’itorero birangira bamurangiye uyu Mukandekezi wari umaze imyaka myinshi ahasengera.
Yagize ati “Nageze iwabo nsanga n’umunyarwandakazi wujuje ibyangombwa.Musaba ko twubakana urugo aranyemerera.Niwe Imana yanyoherejeho.Urukundo nirwo rwa mbere.”
Mukandekezi yavuze ko yahuye na benshi bamuca intege gusa yemeza ko abantu badafite ukwizera kutangana kandi yizeye isezerano ry’Imana akaba yishimiye ko yarisohoje.
Uyu Nzigira yize mu iseminari, aza kuyivamo ajya muri ADEPR atanga icyifuzo ngo abakiristo bagenzi be bamufashe gusengera umugore. Abo nibo bamuhuje na Rachael nawe wari umaze igihe kirekire ategereje ko Imana imusohoreza isezerano ry’ubukwe.
Rachel na Theoneste bavuga ko nta bushobozi buhambaye bwo gukoresha ubukwe bafite gusa bizeye ko Imana izabibafashamo.
Rachel afite icyizere ko Imana izamuha urubyaro, kuko mu masezerano Imana yamuhaye harimo n’ayo kuzabyara. Rachel yizeye ko azabona abana.
Ati “Isezerano ry’urubyaro ndarifite kuko Imana ariyo irema.Aburahamu na Sara bari bafite isezerano ko bazabyara,igihe gisohoye barabyara.Imana ntireba ku myaka cyangwa igihe umuntu amaze.Iyo ikoze ibintu ibikora neza ibyo ndabyizera cyane.Abantu tureba nk’abantu ariko Imana ishobora byose.”
Ubukwe bwabo buzabera mu mujyi wa Kigali tariki 7 Werurwe 2020. Bazasezeranira muri ADEPR Karondo muri paruwasi ya Rusororo.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Bazajyire urugo luhire
Birakaze kbs
NIBYIZA,PE
Nazagutangira ueugo muhire
Ubu se tuvuge ngo bazabyare Hungu na Kobwa kandi batazabyara?Uko bimeze kose,Ubukwe no Kubyara.byombi ni IMPANO y’Imana.Gusa tugomba kwibuka ko Imana ishaka ko Umugore n’Umugabo "baba umubiri umwe" nkuko Intangiriro 2,umurongo wa 24 havuga.Ikibabaje nuko ababyubahiriza ari bake.Benshi bacana inyuma,bararwana,baricana,ndetse bagatandukana.Amadini amwe abeshyera Imana ngo ibemera gutunga abagore benshi.Ntabwo aribyo kubera ko bitera ibibazo mu ngo kandi Yesu yadusabye gushaka umugore umwe. Nkuko Yesu yabisobanuye muli Matayo 19:6,Imana yihoreye Abayahudi batunga Abagore benshi kuko bali barananiye Imana.Abantu bose bakora ibyo Imana itubuza,yashyizeho umunsi wa nyuma kugirango izabakure mu isi.Izasigaza mu isi gusa abantu bayumvira nkuko Imigani 2 imirongo ya 21 na 22 havuga.


text:
Abatuye mu murenge wa Buruhukiro mu karere ka Nyamagabe bavuga ko bahingaga uko biboneye, nyuma bakaza kwigishwa uburyo bwiza bwo guhinga harimo nk’akarima k’igikoni, ibibafasha kweza byinshi bigatuma banarwanya imirire mibi cyane cyane mu bana bato.
Mundanikure Marie Louise ni umwe mu batuye muri uyu murenge uvuga ko umushinga wabahuguye iyo utaza imirire myiza yari kugorana iwe. Agira ati: “uyu mushinga wa Hinga Weze utaraza ntabwo nari nzi uburyo bwiza bw’imihingire, iyo itaza kuza kare abana banjye bari no kugwingira kuko ntabwo nari nsobanukiwe indyo yuzuye, nta n’ubwo nari nsobanukiwe ibihingwa nahinga kugirango abana banjye bagire ubuzima bwiza, mbere narahingaga sinezaga kubera ko ntawankanguriraga uko nakoresha inyongeramusaruro, ibyo nahingaga mbere ubu bishobora kwikuba kabiri abana banjye bakarya bagahaga, bakabona n’imbuto zo kugereka ku byo bariye..” avuga ko aho uyu mushinga waziye wahuguye abajyanama b’ubuzima n’abajyanama b’ubuhinzi bakabashishikariza kujya mu matsinda yizigama kugira ngo bajye bagurizanya babashe kugura inyongeramusaruro, na none umubyeyi utoroye inkoko, utabona igi aha umwana akaba yaguza ahongaho n’igiceri, akarigura agaha umwana kugirango abone intungamubiri.
Mugenzi we Twagiravuba Perpetue avuga ko ubuhinzi bwabo babone buri gutera imbere ndetse ngo bamenye akamaro k’akarima k’igikoni, “Ni inyigisho baduha kandi bakaduha n’imbuto dufumbira kugirango tubone imboga, tukajya tuziha abana natwe tukamererwa neza, turiya turima tw’igikoni ntabwo twari tuzi uko dukorwa n’umusaruro watwo, ubu turahinga tukeza, tukumva ubuhinzi bwacu buri gutera imbere.”
Bavuga ko ubu bamenye gukora akarima k’igikoni ku buryo bajya no gufasha bagenzi babo batabasha kukikorera. Mu rwego rwo kwizihizwaga umunsi mpuzamahanga w’abagore kandi aba babyeyi bahawe inkoko, bavuga ko zigiye kubuunganira mu mirire y’abana babo, bakaba bagiye kuzitaho bajya babona amagi baha abana batagombye kuyagura.
Banahawe inkoko mu rwego rwo kurwanya imirire mibi
Umushinga hinga weze wakoreye aba baturage amaterasse kuri hegitari 50 ni na wo wahaye aba babyeyi izi nkoko n’ibindi bitandukanye ngo babikora hagamijwe kuzamura imibereho myiza y’abaturage by’umwihariko imirire myiza nk’uko Akwiyimana Theophile uyobora uyu mushinga mu karere ka Nyamagabe avuga. “twatanze inkoko maganacyenda ku miryango 150, buri muryango wahawe 6, nyuma y’amezi 6 buri muryango ukazitura ukoroza abandi inkoko 6 iyi ikaba ari gahunda ya hinga weze yo koroza abaturage bakorana nayo aho tumaze gutanga 14500 kandi gahunda irakomeje, hagamijwe kugira imirire myiza no gutunga amafaranga bagurisha inkoko n’amagi”
Mu kwizihiza umunsi w’abagore kandi mu murenge wa Buruhukiro, hinga weze yatanze ibigega 4 bigenewe amatsinda y’imirire myiza, kugirango bafate amazi y’imvura babashe kuhira imirima y’igikoni, hakozwe imirima 3 y’igikoni hahingwamo imbuto, harimo ibishyimbo bikungahaye ku butare, kariti n’izindi imboga z’amoko atandukanye, ndetse n’ibiro100 by’ibishyimbo.


text:
Padiri Thomas Nahimana
Nta mukristu gatolika ukunze kwibagirwa igitero cya gatigisimu kigira kiti “Umuntu akora icyaha ate? Benshi banafashe mu mutwe igisubizo kijyanye n’icyo kibazo: “Umuntu akora icyaha, igihe yitandukanya n’Imana, akayisuzugura, abizi neza kandi abishaka”. Maze imyaka igera kuri itanu yose nibaza niba gushyigikira Inkiko Gacaca atari icyaha. Muri iyi minsi, igisubizo kidasubirwaho narakibonye.
Muri iki kiganiro, nzinduwe no kwerekana uburyo gushyigikira Inkiko Gacaca atari icyaha gisanzwe; ahubwo ari icyaha gikomeye cyane, kimwe twigishijwe ko kijyana mu rupfu. Ndabanza kwibutsa uko Inkiko gacaca zadutse mu Rwanda (1), uko zaje guteshwa umurongo (2), ntange n’urugero rufatika ku ifungwa n’iyicwarubozo rikomeje gukorerwa umupadiri witwa Edouard NTULIYE wo muri Diyosezi Gatolika ya Nyundo (3).Ndasoza mpa inama Umukuru w’igihugu Paul Kagame.
1. Umwaduko w’Inkiko Gacaca
Ndibuka neza uko igitekerezo cya Gacaca cyaje, giturutse mu bakristu bari bafite umutima mwiza wo gusana imitima y’Abanyarwanda yashegeshwe n’amarorerwa y’intambara na jenoside yo muri Mata 1994. Ikinyamakuru cyitwa “Urumuri rwa Kristu” kiyobowe n’uwari Padiri Smaragde Mbonyintege ubu wabaye Umushumba wa Diyosezi ya Kabgayi cyagize uruhare rukomeye mu gukwirakwiza ibyo bitekerezo bishya by’uko Abanyarwanda byababera byiza bashoboye kwicara mu gacaca, bakaganira ku byabakomerekeje, uwahemutse akemera icyaha, agasaba imbabazi, akazihabwa, abantu bakongera bakabana.
Ubwo Kiliziya gatolika yumvise bwangu ko ibyo bintu bikwiye, niko kumvisha Abayoboke bayo ko gukora Gacaca mu buryo bwa gikirisitu, byaba inzira nziza yo kwitegura Yubile y’impurirane y’imyaka 100 Inkuru nziza igeze mu Rwanda, n’imyaka 2000 Kristu aje ku isi kuducungura. Diyosezi zose ubwo ziba zitangiye Sinodi Gacaca Nkirisitu, ubwo hari mu mwaka 1997. Kiliziya yahimbaje iyo yubile mu w’ 2000.
Leta y’u Rwanda imaze kubona ko igitekerezo cya Gacaca gihamye, yasanze nayo yacyifashisha. Ndetse yo ihitamo ko Gacaca itaba ibiganiro gusa, ahubwo ko yaba Inkiko zihariye zo guca imanza z’abakoze Itsembabwoko n’Itsembatsemba ryo mu 1994 (nyuma icyo cyaha cyaje kwitwa jenoside yakorewe Abatutsi). Ubwo yahise ikora umushinga w’itegeko, itangira kuwuguniraho n’Abanyarwanda b’inzego zinyuranye. Abayobozi ba Kiliziya gatolika nabo basabwe ibitekerezo. Habayeho inama nyunguranabitekerezo nyinshi, zigategurwa na Komisiyo y’Abepiskopi y’Ubutabera n’Amahoro yayoborwaga na Musenyeri Frederiko Rubwejanga. Taliki ya 13 Kamena 2002, Abashumba ba Kiliziya gatolika banditse urwandiko rusaba Abakristu n’Abanyarwanda bose b’umutima mwiza gufatanya kugira ngo Inkiko Gacaca zibe koko “Ubutabera bwunga”. Muri urwo rwandiko Kiliziya gatolika yashishikarije Abakristu bose kwitabira Inkiko gacaca batanga ubuhamya, bavugisha ukuri gusa ku byo bazi kandi bahagazeho.
Ubutabera burenganya busenya imitima n’igihugu! Ku ruhande rwa Leta, Inkiko Gacaca zashyizweho n’itegeko ngenga n° 40/2000 ryo ku wa 26/01/2001.Nk’uko iryo tegeko ribigaragaza, Inkiko Gacaca zari zigamije gufasha kumenya ukuri ku byabaye muri jenoside, kwihutisha imanza z’abakurikiranweho ibyaha bya jenoside n’ibindi byaha byibasiye inyoko muntu, guca umuco wo kudahana, gufasha Abanyarwanda kugera ku bumwe n’ubwiyunge no kugaragaza ubushobozi bw’umuryango nyarwanda bwo kwikemurira ibibazo byawo. Icyo gihe Inkiko Gacaca zagizwe rimwe mu mashami yari agize Urukiko rw’Ikirenga. Urwego rw’Igihugu rushinzwe Inkiko Gacaca (SNJG: Service National des Juridictions Gacaca) rwashyizweho n’Itegeko nshinga ryo ku wa 04/06/2003, bityo Urwego rw’Igihugu rushinzwe Inkiko Gacaca ntirwaba rukiri ishami ry’Urukiko rw’Ikirenga, ahubwo rusigara ari Urwego rwihariye rushinzwe gukurikirana, umunsi ku wundi, imirimo y’Inkiko Gacaca no kuzifasha gukemura ibibazo zigenda zihura na byo mu mikorere yazo.
Itegeko rigenga inkiko Gacaca ryahinduwe kenshi, ubu irigenderwaho rikaba ari “Itegeko Ngenga n° 13/2008 ryo ku wa 19/05/2008 rihindura kandi ryuzuza Itegeko Ngenga n° 16/2004 ryo kuwa 19/6/2004 rigena imiterere, ububasha n’imikorere by’Inkiko Gacaca zishinzwe gukurikirana no gucira imanza abakoze ibyaha bya jenoside n’ibindi byaha byibasiye inyokomuntu byakozwe hagati y’italiki ya mbere Ukwakira 1990 n’iya 31 Ukuboza 1994”.
2. Inkiko Gacaca zaje guteshwa umurongo zite?
Byagaragaye na kare kose ko bamwe mu bayobozi b’igihugu bari bifitiye indi gahunda idafite aho ihuriye n’ubutabera n’ubwiyunge by’Abanyarwanda. Muti ibi urabivuga ubikuye he? Kuko nayoboraga Komisiyo ya Diyosezi y’Ubutabera n’Amahoro ya Cyangugu, natoranyijwe mu bapadiri bake bashoboye guhura n’abayobozi b’igihugu, tujya impaka ku byerekeye izo nkiko. Sinzigera nibagirwa inama yabereye muri Centre Christus y’i Remera-Kigali mu mpera z’umwaka w’2000 iduhuza na Bwana Mucyo Jean de Dieu wari Minisitiri w’ubutabera akanagira mu nshingano ze Inkiko Gacaca. Ku ruhande rwa Kiliziya Gatolika, intumwa zacu zari ziyobowe na Musenyeri Ferederiko Rubwejanga. Twiriwe tujya impaka, tuziraramo, bigera mu ma saa saba z’ijoro tutaragira icyo twumvikanaho twatangariza abanyamakurubari barekejereje. Icyo gihe, Inkiko Gacaca zari zikiri umushinga w’itegeko.
Ntibazi ukuri kose ku bwicanyi bwakozwe mu Rwanda. Bafite ubushake bwo kubaka igihugu, ubashyiraho igitugu ngo barenganye abantu ni we ufite icyaha gikabije. Bimwe mu by’ingenzi twamwerekaga ko biteye ikibazo ni ibi:
*Impungenge z’uko Inkiko gacaca zari guhinduka ku mugaragagaro “Urukiko rwo kuburanisha ubwoko bw’Abahutu gusa”.
*Impungenge ko Abacamanza batamenyereye uwo mwuga (barimo kandi benshi batajijutse cyane) bari kuzakorerwamo n’Ubutegetsi.
*Impungenge z’uko Inkiko Gacaca zari kuzashyamirana n’Inkiko zisanzwe.
*Kutagira igihano giteganyirizwa uzashinja undi ibinyoma, akamugerekaho jenoside nkana : twashingiraga kuri munyangire dusanzwe tuzi mu Banyarwanda, tukabona ko hari abazitwikira Inkiko Gacaca bagashinja abandi ibinyoma bagamije kubihimura cyangwa kubacisha umutwe nkana, mu gihe nta gihano cyaba giteganyirijwe uwabeshyeye abandi.
*Guhatira umugore gushinja umugabo, abana gushinja Ababyeyi, cyangwa Ababyeyi gushinja abana babo: twabonaga byavamo intandaro yo gusenya umuryango kandi Leta ntishobore kuwusana.
Ugira ngo ndashyiramo amakabyankuru azasange Jean de Dieu Mucyo, ubu ni Président w’akanama k’igihugu gashinzwe kurwanya jenoside (CNLG: Commission Nationale de Lutte contre le Génocide). Ngira ngo arakibuka ibyo atumvikanyeho na Musenyeri Ferederiko Rubwejanga. Ndibwira ko nanjye anyibuka, n’ubwo ari jye wari muto mu myaka, sinabuze kumuhata ibibazo no gutsindagira ziriya mpungenge ! Nyuma twagiye duhurira mu yandi mahugurwa, yandeba agaseka, akazunguza umutwe !
Byaje kugenda bite?
Nyuma y’imyaka ikabakaba icumi Inkiko Gacaca zikora, ni nde utabona ko icyo twitaga “impungenge” twatungaga agatoki icyo gihe zari zo “ntego nyakuri” z’abashyizeho Inkiko Gacaca?
a.Inkiko Gacaca, zaje kuba urukiko rw’ubwoko ku mugaragaro : Ubishidikanya azambwire umubare w’Abatutsi baciriwe urubanza muri Gacaca ! Rwabaye urukiko rwo gupyinagaza Abahutu no kubacira urw’iteka bidasubirwaho. Abahutu bajyanywe muri Gacaca kandi nta n’icyaha bakoze ni benshi. Abo izo Gacaca zasize iheruheru ni bo babihamya, kandi ntibagira ingano.
b.Inteko z’Inkiko Gacaca zahindutse igikoresho cy’inyungu z’abari ku butegetsi n’iz’agatsiko k’abadashyize imbere ubutabera. Abatorewe kuba Inyangamugayo, ntibashoboraga guca urubanza batabanje kubaza uhagarariye FPR igihano bagomba gutanga. Ndibuka ukuntu inteko Gacaca y’i Nyamasheke (narahabaye!) itashoboraga guca urubanza itabanje kubaza SAYIRUNGA icyemezo kiri bufatwe (n’iyo yabaga yibereye i Kigali, bagombaga kubanza kumuhamagara akabaha amabwiriza!). SAYIRUNGA uwo akaba Mayibobo izwi na bose! Uwabene nta gashuri aranganwa, akazi ke kari uguhuguza utw’abandi no kwinywera ibiyobyabwenge. Nyamara kuko ngo akomeye mu Cyama, ni we wahawe ubutumwa bwo gutitiza Inyangamugayo zirimo n’abize kaminuza, zigakora ibyo ategetse! Kugeza n’aho ari we ubabwira ibyaha bagomba kugereka kuri Musenyeri Tadeyo Ntihinyurwa! Kandi bigakorwa. Wanabyitegereza neza, ugasanga, buri Murenge, buri Karere,gafite “Sayirunga” wako. Uwapfuye yarihuse pe!
c.Ku byerekeye igihe Inkiko Gacaca zagombaga gusoreza imirimo yazo: Italiki yakomeje kwimurwa, ngo imanza ntizirarangira. Twese tuzi neza ko Inkiko Gacaca zashoje imirimo kera, ibiriho ubu biyobowe na Madamu Mukantaganzwa Domitila ni ubujura budasanzwe bushyigikiwe na Leta,simbona ukundi umuntu yabyita! Muri iki gihe nibwo Abanyarwanda babona neza ko Inkiko Gacaca zari zigamije kwangiza no guheza igice kimwe cy’abaturage mu kangaratete. Ubu Madame Domitila ariho arasenya ibyiza bike Inkiko Gacaca zari zarashoboye kugeraho, akoresheje izo Nteko ze zidasanzwe zimanuka i Kigali zikajya gucira Imanza abo zitazi mu turere tunyuranye, mu gihugu cyose. Maze si ukubakatira igifungo cya burundu n’akato k’umwihariko, zikiva inyuma ! Harya ngo hari imanza zari zaraciwe nabi ? Ni zose, nta gushidikanya !
d.Bimaze kugaragara ko bamwe mu bayobozi ba FPR bashyizeho Inkiko Gacaga zo gucira imanza Abahutu, nabo bakurikiranwaho n’Inkiko mpuzamahanga ibyaha bikomeye bifitanye isano na jenoside. Biragaragara rero ko Inkiko Gacaca zari zigamije kubafasha kubona abo bagerekaho (“les bouc-émissaires”) ubwicanyi bwose bwabaye mu Rwanda. Simvuze ko Abahutu bishoye mu bwicanyi badakwiye kubiryozwa. Ariko n’Abatutsi bishoye mu bwicanyi bakwiye kubiryozwa. Birakwiye ko buri wese yabazwa ibye, atagerekeweho n’ibyakozwe n’abandi. Birumvikana na none ko gucira imanza abo mwafatanije icyaha, abo munganya ibyaha, ndetse ukaba unabibarusha, byo ari agahomamunwa.
Aha ni naho Inkiko gacaca zikura icyasha simusiga kizatuma zitibagirana mu mateka y’Ubutabera bw’u Rwanda n’ubwo ku isi yose kuko zirengagiza imwe mu “ngingo- shingiro” zubahirizwa n’ibihugu bishaka guca akarengane bigendeye ku mategeko: “Nta we uba umucamanza mu rubanza aregwamo” (“Nul n’est juge dans sa propre cause”). Nta handi byemerwa ku isi uretse mu Nkiko Gacaca z’iwacu mu Rwanda!
e.Ku byerekeye imikoranire y’Inkiko Gacaca n’Inkiko zisanzwe, ntawe utabona ko intego y’Abayobozi bashya b’igihugu yari ukwigizayo amategeko asanzwe y’igihugu (création d’un grand espace de non-droit) kugira ngo FPR ibone uko ikora ibyo yishakiye: yigizeyo abenshi mu Bahutu bahoze mu butegetsi, yikize abajijutse babona akarengane ikorera abaturage. Ni byo nifuza kwerekana mpereye ku rugero rwa Padiri Edouard NTULIYE.
3. Padiri Edouard Ntuliye aboreye mu buroko azira iki?
Padiri Edouard Ntuliye, ab’inshuti za hafi bita SIMBA, yavukiye muri Komini Kivumu, Perefegitura ya Kibuye. Hejuru y’amashuri abanziriza kuba umusaserdoti, Padiri Ntuliye yize kaminuza, afite impamyabushobozi ya Dogitora muri Sociologie. Njye namumenye mu w’i 1986 ubwo nari ntangiye kwiga Seminari nto ya Nyundo. Ni we wayiyoboraga. Twabanye imyaka 6 yose. Ntako atagize ngo aturere neza. Yayoboye Seminari mu gihe kitoroshye (1985-1994), mu karere kahoragamo akaduruvuyo kagamije guhohotera Abatutsi kuva intambara ya FPR yatangira mu 1990, dore ko benshi mu barezi bacu bari abo muri ubwo bwoko. Ni nde wahakana ko Ntuliye atabafashaga uko ashoboye! Byose twarabibonaga. Yitangiraga abaseminari bitavugwa, akamenya kuduterera urwenya ataretse no kuducyamura igihe byabaga ari ngombwa. Kimwe n’abandi yareze batari bake, numva mukesha byinshi. Bityo kandi nkaba ndi muri benshi bashengurwa cyane n’akarengane akomeje kugirirwa.
Padiri Edouard Ntuliye ari mu bafunzwe mu ikubitiro akekwaho kuba yaragize uruhare mu gitero cyasenye Paruwasi ya Nyange muri mata 1994, hakicirwa Abatutsi bagera kuri 200. Yakekwagaho kandi “kuba yarabaye icyitso cy’ubwicanyi bugamije gutsemba ubwoko bw’Abatutsi bwahitanye abantu barenga 60 bwabereye mu iseminari nto ya Nyundo.”
Taliki ya 17 Mata 1998, Urugereko rwihariye mu Rukiko rwa Mbere rw’Iremezo rwa Kibuye rwaburanishije Edouard Ntuliye. Dufite kopi y’urwo rubanza R.M.P.50919/S4/GM/KBY. Na none burya gusoma icyemezo cy’Urukiko no kugisobanukirwa si ibya bose. Nanjye nagombye gusubira ku ntebe y’ishuri, niga amategeko. Nizeye ko ubu nafasha abandi kumva neza iby’urwo rubanza ruteye ukwarwo kuko rudufasha kwerekana neza uko ubutabera nyarwanda twazaniwe n’Inkiko Gacaca bwaremanywe ubusembwa bwagombaga kugira ingaruka mbi ku Banyarwanda batagira ingano.
Tugarutse ku rubanza rwo ku italiki ya 17 Mata 1998, Urugereko rwihariye mu Rukiko rwa Mbere rw’Iremezo rwa Kibuye rwasanze “ icyaha cy’ubwitso mu itsembabwoko Ntuliye Edouard aregwa ko yayoboye igitero muri Seminaire ntoya ya Nyundo kikica abantu benshi barimo umuryango wa MURASHI Esaïe babaziza ko ari Abatutsi kimuhama kuko ari abapadiri yitangiyeho abagabo, ari n’abamurega bose bahuriza ku bikorwa byo kuba yarajyanye itoroshi ijoro ryose akabura maze igitero nacyo kikaza kiyobowe n’umuntu ufite itoroshi kandi ntikigire uwo kiboneshaho mu bagombaga gupfa kandi ari no mu mwijima kuko batari bacanye amatara…”.Murashi Esaïe akomeza amushinja ko yamwiboneye ajyanye n’interahamwe mu Seminari kuzereka aho bari bihishe. Ubwo ga ruba rumukatiye igihano cyo kwicwa, twese turumirwa! Kuba atarahise yicwa huti huti nk’uko byagendekeye abandi bahawe icyo gihano, ni Imana yashatse kumwirindira.
Gusa rero, Padiri Edouard Ntuliye ntiyishimiye imikirize y’urwo rubanza niko gusaba ubujurire taliki ya 23 n’iya 29 Mata 1998, buremerwa.
Muzi byinshi. Mwakoreshejwe byinshi. Ubuhamya bwanyu burakenewe! Aha rero niho hagiye kuduhishurira ibanga rikomeye! [Car, à notre humble avis, cet Arrêt de la Cour d’Appel de Ruhengeri devrait faire Jurisprudence au vu des problèmes nécessairement posés par la coexistence même des Tribunaux Ordinaires et des Juridictions Gacaca à savoir celui la hiérarchie des normes ainsi que la propension morbide de celles-ci (JG) à nier l’autorité de la chose jugée émanant de ceux-là (T.O)] Soma ibikurikira utarangaye.
Taliki ya 25 Ukwakira 2000, Urukiko rw’Ubujurire rwa Ruhengeri rwaciriye mu ruhame urubanza R.M.P.50919/S4/GM/KBY-R.P.A.34/GC/R1/RUH. Nuko rumaze gusoma imyanzuro y’abashinjwa, rumaze kandi no kumva umwanzuro umushinjacyaha ubwe yashyikirije urukiko “avuga ko bigaragara ko hari amategeko Urukiko rubanza rutubahirije…”
Rusanga “Urukiko rubanza ruhamya Padiri Nturiye ubugambanyi mu bwicanyi bwabereye ku Nyundo rushingiye ku buhamya bwa Murashi Esaie, Rutabana na Kayijuka bakulikiranye indishyi kubera ababo baguye muri ibyo bitero ariko bakaba batarashoboye kugaragaza amanama y’amashyaka Ntuliye yagiyemo, aho yakorewe, abo bayakoranye n’ibyayavugiwemo”.
Rusanga, “mu bagabo 7 Urukiko rubanza rwagendeyeho ruhamya Padiri Ntuliye na Padiri Kayiranga ubugambanyi mu byabereye i Nyange ku wa 15 na 16 Mata 1994, batatu muri bo : Munganyinka, Ndakubana, na Kagenza bakurikiranye indishyi, ni yo mpamvu ubuhamya bwa bane basigaye ari bo Gatare Lambert, Hategekimana, Nikuze, na Gatarayiha ari bwo bukwiye gusuzumwa bugahabwa agaciro kuko bariya ba mbere bataba ababuranyi ngo babe n’abagabo” .
Rwemeza ko “Urukiko rubanza rwafashe ibintu uko bitari”rubashinja rugendeye ku buhamya bw’abashinjaga gusa. Rwanzura ko “Ntuliye Edouard na Kayiranga Jean François ari abere ku byaha byose baregwa”; rutegeka “ko bahita bafungurwa.” Inteko y’urukiko rw’ubujurire yari igizwe n’abacamanza Cassien Ntunzwenimana, Timotée Ndagijimana, umwanditsi akaba Pascal Safari. Nkunda umugabo ntacyo ampaye!
Ubwo Padiri Ntuliye yahise arekurwa arataha. Umushumba wa Diyosezi ye amushinga kuba Padiri Mukuru wa Paruwasi Catedarali ya Nyundo,ubuzima burakomeza. Twese twariruhukije, tugira tuti harakabaho ubutabera burenganura abarengana!
Aha rero ni ho humvikanisha neza uko Inkiko zisanzwe mu Rwanda nazo, ziramutse zihawe ubwigenge bukwiye, zishobora gukora umurimo wazo neza, ntizizuyaze no kuba zarenganura abarengana.Uwari wakatiwe urwo kwicwa kuko hari ababifitemo inyungu akaba yashobora kurengerwa n’Ubutabera. Aha ni naho hadufasha kumva neza impamvu Inkiko Gacaca zaje kubaho kugira ngo Abanyarwanda bo mu bwoko bw’Abahutu babure ubwo burenganzira (garanties) bahabwa n’inkiko zisanzwe zigendera ku mategeko n’imigenzo byemewe ku rwego mpuzamahanga. Ni ko kaga Padiri Ntuliye yaje kugira!
Koko rero nyuma y’imyaka 9 Padiri Ntuliye afunguwe, yarongeye arafatwa arafungwa binyujijwe mu Nkiko Gacaca. Yahamagajwe n’Urukiko Gacaca (bita mobile) rwa Kimironko (Akarere ka Gasabo muri Kigali y’umujyi!) taliki ya 7 Werurwe 2009, aburanira mu cyumba mberabyose (Salle Polyvalente) cyo mu Kayanza (Nyundo), maze ahagana mu ma saa mbiri z’ijoro Inteko y’urwo rukiko itangaza ko imukatiye igifungo cya burundu! Ubwo bahise bamumanura afungirwa ku Gisenyi. Padiri Ntuliye ntiyarekeye aho. Yasabye ubujurire, buremerwa, maze taliki ya 17 na 18 Nyakanga 2009, Inteko y’Urukiko Gacaca ya Rugunga (Umujyi wa Kigali!!) imukatira igifungo cya burundu y’umwihariko! N’ubu aracyari ku ngoyi!
Ibyaha akurikiranyweho, ni byabindi urukiko rw’Ubujurire rwa Ruhengeri rwari rwamuhanaguyeho. Abamushinje, ni babandi Urukiko rw’ubujurire rwavugaga ko bakurikiranye indishyi bityo bakaba badashobora kuba ababuranyi n’abagabo mu rubanza rumwe. Uw’imena muri bo akaba ari na we wapanze iryo kinamico nta wundi utari Murashi Esaïe. Reka tugire icyo tumuvugaho.
Mu inkiko gacaca , akarengane kagizwe politiki iyobora igihugu ! Murashi Esaie ndamuzi, ndetse cyane. Niga mu Seminari ku Nyundo, yari Profeseri mu ishuri ry’abakobwa ryo ku Nyundo (Lycée Notre Dame d’Afrique). Ku Nyundo hariya twakuye ubumenyi n’ubumuntu, twanahatakarije ababyeyi benshi badukunze, baraturera, baradukuza. Hari umuseminari wamenye abarezi nka Lyamukuru Mathias, Alfred twitaga Kadarasi cyangwa Padiri Deogratias Twagireyezu, uteze kubibagirwa? Esaie Murashi na we twari tumumenyereye cyane. Akaba koko yaragize ibyago bikomeye kuko mu 1994 benshi bo mu muryango we biciwe ku Nyundo. Akababaro n’umujinya Murashi Esaïe aterwa n’akarengane yagiriwe n’ubwicanyi bwamutwaye abe, ntawabimuhora kereka utagira umutima. Ikibazo ni uko amaze kugira amahirwe yo kurokoka yashyize imbere indishyi, kandi akazishakira kuri Padiri Ntuliye, kandi azi neza ko amurenganya. Byumvikane neza ko atari urwango rusa rumutera gukora ibyo akora, araharanira indishyi: afite inyota y’iby’isi akabisumbisha agaciro k’umuntu! Aha njye hantera kwibaza bikomeye: iyo twibutse ko abacu bapfuye ntacyo bajyanye ikuzimu, nta kenge twakwigira nk’aho ngaho? Nabyo birababaje cyane.
Murashi we, uzi neza ko Padiri Ntuliye ari umurwayi wa Diyabeti ikaze. Naramuka aguye mu buroko, uzunguka iki ko nta n’imitungo agira yo kwishyura izo ndishyi ushaka? N’aho ubucamanza bw’abantu butagira icyo bugutwara, urahamya neza ko Imana yo itazamukubaza? Ongera utekereze neza, uhitemo igikwiye. Reka uriya musaza azazire ikindi kitaguturutseho. Ntacyo uzaba uhombye.
4. Umwanzuro
Inkiko Gacaca zateshutse ku nshingano yo kunga Abanyarwanda twari tuzitezeho ahubwo zirabateranya mu buryo bunyuranye. Bamwe mu Batutsi bishinze igishuko cyo kwihorera no gushaka gukira batarushye, Inkiko Gacaca bazihindura ubucuruzi, bityo Umuhutu ushaka kubaho agahora yigura ngo batamushinja jenoside, ibye bikaba birarangiye. Kuko benshi bari bakurikiranye indishyi, ntibazuyaje gushinja n’abadafite icyaha, babaziza gusa ko bifitiye imitungo. Ng’uko uko babaye ababuranyi n’abagabo mu rubanza rumwe. Ari na byo Urukiko rw’ubujurire rwa Ruhengeri rwamaganiye ku mugaragaro, kuko nta kindi byageraho kitari ukwimakaza akarengane mu gihugu! Nyamara byarabaye kandi biracyakomeza. Kubera ko hari benshi babonye ko Inkiko gacaca ari umushinga ubyara inyungu itubutse, bifuje ko izo Nkiko zahoraho iteka akaba ariyo mpamvu amataliki yose yo gusoza ibikorwa byazo yagiye yigizwayo, Madame Mukantangazwa Domitila uziyobora mu rwego rw’igihugu akaba aherutse gutangaza ko atazi igihe zizasoreza imirimo yazo!
Ngiyo impamvu intera guhamya neruye ko gukomeza kuzishyigikira ari ugukora icyaha gikomeye, kuko twamaze kumenya ko nta kindi zikimaze uretse kurenganya abari barazirokotse cyangwa guhorahoza abo zari zararangije kugira ibimuga! Imana ntikunda akarengane, n’abapagani ntibabiyobewe! Ugashyigikira wese aba asuzuguye Imana mu bikomeye, abizi kandi abishaka.Icyaha ni aho kiri.
Inama ngira Perezida Paul Kagame
Nyakubahwa Perezida Paul Kagame, njye sinkeneye kubarirwa muri ba « bahutu bawe » birirwa bakubeshya bashaka amaramuko. Icyo nifuza ni ukukubwiza ukuri. Ubu Imana yari ikikwicaje ku ntebe y’ubuyobozi bw’igihugu cyacu. Ukwiye kuyishimira. Nyamara ariko, mu minsi ishize wabonye ko za Raporo za Loni zatangiye kujya ahagaragara zikemeza ko nawe ubwawe hari ibintu bikomeye ushobora kuzabazwa mu minsi iri imbere aha. Ubwo ga ndizera ko wabonye ko batangiye kukugera amajanja. Iyi si niko ikora, ntigira imbabazi, ni wowe ukunda kubitwibutsa. Uko byamera kose Imana iracyakurinze. None se iki gihe ikwihereye ko ari inyongezo, urateganya kugikoresha ute? Ndi nkawe, nahitamo kugira neza gusa, ngakiranura Abanyarwanda kandi nkabafasha uko nshoboye mu buryo bukurikira:
a.Narenganura Padiri Edouard Ntuliye, agahita afungurwa, agataha.
b.Nahita mpagarika burundu ibikorwa by’Inkiko Gacaca: Hashize igihe zishoje imirimo yazo, ibiriho ubu ni amanyanga n’ubugiranabi bwiyoroshe Ubutabera.Nawe ntubiyobewe. Harya ngo imanza gacaca zo muri Nyamasheke zigiye gusubirwamo ? Musenyeri Thadeyo Ntihinyurwa ararye ari menge !!!
c.Naca iteka rikingura imiryango y’amazu yose y’imbohe ari ku butaka bw’u Rwanda, abana bagasubira kubona ababyeyi, abagabo bagasubira mu ngo zabo: Hari abantu batari bake bamaze imyaka myinshi mu buroko batagira dosiye ifatika, harimo n’ abazira amaherere, nta wabihakana!
d.Aho kwishinga abakomeza kunshuka ngo ninjye jyenyine washobora kuyobora u Rwanda, nyamara ejobundi bakazaba aba mbere mu kumbyinira hejuru, natangira ubu ngategura inzira yo kunsimbura mu buryo bwa demokarasi, ngafasha Abanyarwanda kwitoranyiriza undi muyobozi uzabareka bakishyira bakizana, bagaca ukubiri n’intambara zimena amaraso, bakagira amahoro arambye.
Ndibwira ko umuntu agerageje atyo, aho kumukurikiza imivumo, Abanyarwanda bazahora bamwibuka nk’Intwari ikwiye kuvugwa ibigwi. Ndumva ari yo mpano iruta izindi waba uhaye abawe, abana, abuzukuru n’abuzukuruza.
Imana ikomeze ikumurikire, ubutumwa bwanjye bwari ubwo.
Padiri Thomas Nahimana (Tél: 00 33 6 47 43 44 65)
In HYPERLINK « http://www.leprophete.fr » http://www.leprophete.fr, le 2/4/2011
Ndasobanukiwe!
(lundi, 04 avril 2011 23:06)


text:
Ibi byagarutsweho ubwo hatangizwaga ubukangurambaga bw’Umudugudu utarangwamo icyaha n’isuku hose, bukaba bwatangijwe mu mirenge yose kuri uyu wa Kabiri, tariki ya 12 Ukwakira 202, ku ikubitiro abaturage bafatanyije n’ubuyobozi bakoze isuku mu ngo zabo, ku mihanda, abandi bakorera isuku aho bakorera mu rwego rwo kuhasukura.
Nyuma ya saa Sita ubuyobozi bw’Akarere bwakomereje mu nteko z’abaturage hirya no hino kugira ngo busobanurire abaturage ibyiza by’isuku nuko ifasha mu kwirinda indwara zituruka ku mwanda nk’inzoka n’izindi.
Umuyobozi w’Akarere ka Bugesera, Mutabazi Richard, witabiriye Inteko y’Abaturage mu Kagari ka Bihari mu Murenge wa Ruhuha, yabwiye abaturage ko isuku ari isoko y’ubuzima bwiza, abibutsa ko uko bavuga ngo Umudugudu utarangwamo icyaha ari nako bagira isuku hose, yavuze ko iyo umuntu yatangiye kugira umwanda bituma anagira andi makosa atandukanye ashobora kuvamo n’ibyaha.
Ati "Isuku ya mbere ni iyo ku mubiri, iya kabiri ni iyaho duturiye naho dukorera ha handi umara amasaha menshi, niba ukora mu Kigo nderabuzima, isuku y’aho hantu ni ngombwa, niba wigisha ni ngombwa kuhakorera isuku, niba ucuruza ni ngombwa ko aho ukorera hasa neza kugira ngo n’abakugana bagusange ahantu heza."
Mutabazi yakomeje avuga ko abaturage bakwiriye kumenya ko isuku atari ugukaraba intoki gusa ahubwo ari ugukaraba umubiri wose umuntu akanatunganya aho atuye aho kwizera ko iyo ukarabye intoki gusa uba usoje igikorwa cyo kwisukura.
Yagize ati "Ni ukongera kwibutsa umuturage gukaraba umubiri wose tutazasigara mu kintu cyo gukaraba intoki kubera Covid-19 nyamara umuntu afite umwanda ku mubiri."
Yavuze ko bihaye ukwezi kumwe ko gukangurira abaturage kugira isuku bimwe mu bikorwa bizakorwamo harimo kumenyekanisha isuku mu baturage, kubibutsa ibice by’umubiri bakwiriye gukaraba, kwibutsa kuvangura imyanda ibora n’itabora ndetse hazanabaho ibikorwa bifatika byo gusukura aho buri umwe akorera yirirwa byose bikazakorwa muri uku kwezi kwahariwe isuku hose.
Isuku yaranduye indwara zimwe na zimwe mu miryango itandukanye
Bamwe mu baturage bo mu Murenge wa Ruhuha bavuze ko kugira amazi meza byatumye bagira isuku nayo ibirukanira indwara zirimo inzoka zo mu nda mu bana babo.
Ngendo Vianney utuye mu Kagari ka Bihari mu Murenge wa Ruhuha yavuze ko kugira isuku byatumye umuryango we utarwaragurika cyane agasaba Leta kuba ariho hashyirwa imbaraga nyinshi.
Ati "Ubu inaha dusigaye dufite amazi meza nta rwitwazo, nk’iwanjye kuva twabona amazi meza nashyize imbaraga mu isuku bituma indwara ziterwa n’umwanda zicika mu bana banjye. Ubu nta n’umwe uheruka kurwara inzoka n’izindi ziterwa n’umwana, nasaba Leta rero kongera imbaraga mu kwigisha abaturage cyane kuko iyo tugize isuku bigabanya n’indwara nyinshi."
Nyiracumi Charlotte utuye mu Mudugudu wa Bihari mu Kagari ka Bihari we yavuze ko kugira isuku byatumye abana be batarwaragurika nka mbere. Yavuze ko hamwe mu hantu Leta yashyira imbaraga cyane ari mu bikorera bacuruza ngo kuko rimwe na rimwe usanga badaha umwanya munini isuku mu byo bacuruza, yavuze ko aba bakwiriye kwigishwa cyane kuko ibyo bacuruza bikenerwa n’abantu benshi.
Katangwa Camille wari uhagarariye Umuryango Water Aid Rwanda yavuze ko bahisemo kwifatanya n’Akarere ka Bugesera mu kurushaho gufasha abaturage kumenya ibyiza by’isuku n’isukura.
Ati "Ikindi cyangombwa ni uko tariki ya 15 Ukwakira twizihiza Umunsi Mpuzamahanga wo gukaraba intoki urumva rero ni impurirahe nziza, twifuje rero gufatanya na bo kugira ngo tubatere ingabo mu bitugu barusheho kwigisha abaturage ko bagomba kugira isuku. Abaturage tuzabigisha uburyo bumva ko isuku ari umuco ku nyungu zabo no guharanira ubuzima bwiza."
Ubukangurambaga bw’isuku hose buzamara ukwezi kose aho ubuyobozi bw’Akarere buzajya bufatanya n’umufatanyabikorwa Water Aid Rwanda mu kwigisha abaturage uburyo bagira isuku yo ku mubiri, iy’ibikoresho bifashisha ndetse n’iy’aho baryama bikabafasha gukomeza kugira imibereho myiza, abafite ibiro bakoreramo cyangwa ahakorerwa ubucuruzi ngo bazajya bafata isaha imwe ku munsi bahasukure neza ku buryo batanga urugero rwiza.
source : https://ift.tt/3aCNsJy